hotchpotch/miracl-hf-unified huggingface dataset:
ฝูซู
ฝูซู ตามภาษาจีนมาตรฐาน หรือ ฮูโซ ตามภาษาจีนฮกเกี้ยน (; สิ้นพระชนม์ 210 ปีก่อนคริสตกาล) เป็นพระโอรสองค์หัวปีและรัชทายาทของฉินฉื่อหฺวังตี้ (秦始皇帝) ปฐมกษัตริย์แห่งราชวงศ์ฉินของจักรวรรดิจีน
หลังจากถูกนักเล่นแร่แปรธาตุสองคนหลอกลวงว่า จะแสวงหายาอายุวัฒนะมาถวาย ฉินฉื่อหฺวังตี้รับสั่งให้จับราชบัณฑิตกว่า 460 คน หรือเอกสารบางฉบับว่ากว่า 1,160 คน ในพระนครเสียนหยาง ไปฝังทั้งเป็น ฝูซูจึงทูลพระบิดาว่า บ้านเมืองเพิ่งเป็นปึกแผ่น ศัตรูยังไม่ราบคาบ มาตรการรุนแรงที่กระทำต่อผู้นับถือลัทธิขงจื๊อเช่นนี้มีแต่จะสร้างความร้าวฉานให้แก่แผ่นดิน แต่ฉินฉื่อหฺวังตี้ไม่ทรงฟัง กลับส่งฝูซูไปรักษาด่านชายแดน เท่ากับเนรเทศโดยพฤตินัย
เมื่อฉินฉื่อหฺวังตี้สิ้นพระชนม์แล้ว หูไฮ่ (胡亥) พระโอรสพระองค์รอง พร้อมด้วยข้าราชการสองคน คือ จ้าว เกา (趙高) กับหลี่ ซือ (李斯) ปลอมแปลงราชโองการโดยเปลี่ยนชื่อผู้สืบทอดราชบัลลังก์จากฝูซูเป็นหูไฮ่ และให้ฝูซูปลงพระชนม์พระองค์เอง
ผู้ติดตามบางคนของฝูซูตั้งข้อสงสัยเกี่ยวกับราชโองการ แต่ฝูซูเชื่อว่า เป็นราชโองการจริง จึงยอมปลงพระชนม์พระองค์เองตามนั้น
ต่อมา จ้าว เกา บีบให้หูไฮ่ปลงพระชนม์พระองค์เองตามไปด้วยเมื่อ 207 ปีก่อนคริสตกาล และพระโอรสของฝูซู คือ จื่ออิง (子嬰) ได้ขึ้นครองราชย์ จื่ออิงจึงแก้แค้นโดยประหารจ้าว เกา ส่วนหลี่ ซือ ถูกจ้าว เกา กำจัดไปก่อนแล้ว
มีผู้โต้แย้งว่า จื่ออิงมิใช่พระโอรสของฝูซู เพราะบันทึกประวัติศาสตร์ระบุว่า พระโอรสสองพระองค์ของจื่ออิงก็เข้าร่วมในแผนการกำจัดจ้าว เกา ด้วย แต่ถ้าจื่ออิงเป็นพระโอรสของฝูซูจริง ตามลำดับเวลาแล้ว ไม่น่าจะมีพระชนม์มากถึงขนาดมีพระโอรสได้ถึงสองพระองค์เช่นนั้น
กีฬาบาสเกตบอลในซีเกมส์ 2017
การแข่งขัน บาสเกตบอล ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นตั้งแต่วันที่ 20 ถึง 26 สิงหาคม ที่ เอ็มเอบีเอ สเตเดียม ในกัวลาลัมเปอร์.
เกมการแข่งขันในปี 2017 จะประกอบไปด้วยสองประเภท.
ด้านล่างนี้คือตารางการแข่งขันสำหรับการแข่งขันบาสเกตบอล:
กีฬารักบี้ 7 คนในซีเกมส์ 2017
การแข่งขัน รักบี้ 7 คน ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่ สนามกีฬาเปตาลิงจายา ใน เปตาลิงจายา.
เกมการแข่งขันในปี 2017 จะประกอบไปด้วยสองประเภท.
จักรพรรดิเว่ยเต้าหวู่
จักรพรรดิเว่ยเต้าหวู่ ( , 4 สิงหาคม 371 – 6 พฤศจิกายน 409) พระนามเดิมว่า ทัวป๋ากุ้ย () ปฐมจักรพรรดิแห่ง ราชวงศ์เว่ยเหนือ หนึ่งในราชวงศ์ที่ปกครองแผ่นดินจีนใน ยุคราชวงศ์เหนือ-ใต้ ครองราชบัลลังก์ระหว่าง ค.ศ. 386 – ค.ศ. 409
จักรพรรดิเต้าหวู่สวรรคตเมื่อ ค.ศ. 409 เนื่องจากถูกพระราชโอรสองค์รองปลงพระชนม์ภายหลังจากที่องค์จักรพรรดิสังหารพระสนมเฮ่อหลันซึ่งเป็นพระมารดาขององค์ชายรอง
กีฬารักบี้ 7 คนในซีเกมส์ 2017 – ทีมชาย
ทัวร์นาเมนต์รักบี้ 7 คนทีมชาย ในมหกรรมกีฬา ซีเกมส์ 2017 จะจัดขึ้นตั้งแต่วันที่ 19 ถึง 20 สิงหาคม ที่ มาเลเซีย. ในทัวร์นาเมนต์นี้, 6 ทีมเอเชียตะวันออกเฉียงใต้จะลงเล่นในการแข่งขันทีมชาย.
แมตช์ทั้งหมดจะลงเล่นที่ สนามกีฬาเปตาลิง จายา ใน เปตาลิง จายา.
ด้านล่างนี้คือตารางการแข่งขันสำหรับการแข่งขันรักบี้เจ็ดคนชาย:
ด้านล่างนี้คือหกทีมที่เข้าร่วมสำหรับการแข่งขันทีมชาย.
ไม่มีการจับลสากอย่างเป็นทางการนับตั้งแต่ 6 ทีมเท่านั้นที่เข้าร่วมในการแข่งขัน. ทีมทั้งหมดคืออยู่ในการจับสลากอัตโนมัติสู่หนึ่งกลุ่ม.
กีฬารักบี้ 7 คนในซีเกมส์ 2017 – ทีมหญิง
ทัวร์นาเมนต์รักบี้ 7 คนทีมหญิง ในมหกรรมกีฬา ซีเกมส์ 2017 จะจัดขึ้นตั้งแต่วันที่ 19 ถึง 20 สิงหาคม ที่ มาเลเซีย. ในทัวร์นาเมนต์นี้, 5 ทีมเอเชียตะวันออกเฉียงใต้จะลงเล่นในการแข่งขันทีมหญิง.
แมตช์ทั้งหมดจะลงเล่นที่ สนามกีฬาเปตาลิง จายา ใน เปตาลิง จายา.
ด้านล่างนี้คือตารางการแข่งขันสำหรับการแข่งขันรักบี้เจ็ดคนหญิง:
ด้านล่างนี้คือห้าทีมที่เข้าร่วมสำหรับการแข่งขันทีมหญิง.
ไม่มีการจับลสากอย่างเป็นทางการนับตั้งแต่ 6 ทีมเท่านั้นที่เข้าร่วมในการแข่งขัน. ทีมทั้งหมดคืออยู่ในการจับสลากอัตโนมัติสู่หนึ่งกลุ่ม.
กองทัพสนาม
กองทัพสนาม (หรือเรียกสั้น ๆ ว่า กองทัพ) เป็นรูปขบวนทางทหารในกองทัพหลายประเทศ ประกอบด้วยกำลังพลสองกองทัพน้อยหรือกว่านั้น และอาจเป็นหน่วยรองของกลุ่มกองทัพ (army group) กองทัพสนามหนึ่งมีกำลังพลประมาณ 100,000 ถึง 150,000 นาย
ปกติมีการตั้งชื่อหรือกำหนดหมายเลขแก่กองทัพสนามหนึ่ง ๆ เพื่อแยกแยะจาก "กองทัพบก" ที่หมายถึงกองทัพภาคพื้นดินทั้งหมดของประเทศ ในภาษาอังกฤษ ลีลาการตั้งชื่อกองทัพสนามใช้เลขคำ เช่น "กองทัพที่ 1" (First Army) ส่วนกองทัพน้อยปกติแยกโดยใช้เลขโรมัน เช่น กองทัพน้อยที่ 1 จะเขียนว่า "I Corps" และรูปขบวนหน่วยรองใช้จำนวนเชิงอันดับที่ เช่น "กองพลที่ 1" (1st Division) กองทัพสนามอาจได้รับชื่อภูมิศาสตร์นอกเหนือไปจากหรือแทนชื่อจำนวน เช่น กองทัพไรน์บริเตน กองทัพนีเมนหรือกองทัพอีเจียน (หรือกองทัพที่ 4)
ในกองทัพบางประเทศ "กองทัพสนาม" เทียบเท่ากับหน่วยระดับกองทัพน้อย เช่นก่อนปี 2488 ในกรณีของกุน (軍) ในกองทัพบกจักรวรรดิญี่ปุ่น ซึ่งเป็นรูปขบวนที่มีขนาดเทียบเท่ากับกองทัพสนาม คือ "กองทัพภาค" (方面軍 โฮเม็นกุน) ในกองทัพแดงโซเวียตและกองทัพอากาศโซเวียต ยามสงครามกองทัพสนามเป็นหน่วยรองของแนวรบ (ซึ่งเทียบเท่ากับกลุ่มกองทัพ) กองทัพสนามโซเวียตประกอบด้วยอย่างน้อยสามถึงห้ากองพล ร่วมกับหน่วยสนับสนุนปืนใหญ่ การป้องกันทางอากาศ ลาดตระเวนและหน่วยสนับสนุนอื่น อาจจำแนกได้เป็นกองทัพผสมเหล่า (combined arms army) หรือกองทัพรถถัง แม้ทั้งสองเป็นรูปขบวนผสมเหล่า กองทัพผสมเหล่ามีกองพลปืนยาวเคลื่อนที่ด้วยยานยนต์ ส่วนกองทัพรถถังมีกองพลรถถังจำนวนมาก ในยามสงบ กองทัพสนามโซเวียตปกติเป็นหน่วยรองของภาคทหาร (military district)
หม่อมเจ้าเฉลิมศรีสวัสดิวัตน์ สวัสดิวัตน์
หม่อมเจ้าเฉลิมศรีสวัสดิวัตน์ สวัสดิวัตน์ เป็นพระโอรสองค์ใหญ่ในสมเด็จพระเจ้าบรมวงศ์เธอ พระองค์เจ้าสวัสดิโสภณ กรมพระสวัสดิวัดนวิศิษฎ์ กับหม่อมลมุล สวัสดิวัตน์ ณ อยุธยา (สกุลเดิม พิศลยบุตร ธิดา พระยาพิสณฑ์สมบัติบริบูรณ์ (ยิ้ม พิศลยบุตร) กับ ขรัวยายปราง สมบัติศิริ) [ หม่อมลมุล (พิศลยบุตร) เป็นน้องสาวของ เจ้าจอมมารดาอ่วม (พิศลยบุตร) ในรัชกาลที่ 5 ซึ่งเป็นพระมารดาในพระเจ้าบรมวงศ์เธอ กรมพระจันทบุรีนฤนาถ ต้นราชสกุล กิติยากร ]
ประสูติเมื่อวันอาทิตย์ที่ 11 ธันวาคม พ.ศ. 2441 ปีจอ เมื่อยังทรงพระเยาว์พระชนกโปรดมากด้วยเป็นพระโอรสองค์ใหญ่ จึงทรงขอรับพระราชทานพระนามตลอดจนรับพระราชทานเกศากันต์จากรัชกาลที่ 5 ครั้นเมื่อ พ.ศ. 2447 สมเด็จพระปิยมาวดี ศรีพัชรินทรมาตา ผู้เป็นอัยยิกา(ย่า)แท้ๆ สิ้นพระชนม์ ในงานพระราชทานเพลิงศพ หม่อมเจ้าเฉลิมศรีสวัสดิวัตน์ ทรงเป็นผู้ทรงโยงโปรย คู่กันกับหม่อมเจ้าชายองค์ใหญ่แห่งราชสกุลเทวกุล เพราะทั้งสององค์เป็นหม่อมเจ้าชายพระนัดดา (หลานย่า) องค์ใหญ่สืบราชสกุลสวัสดิวัตน์ และราชสกุลเทวกุล ราชสกุลสายตรงจากสมเด็จพระปิยมาวดีศรีพัชรินทรมาตา และเมื่อเจริญพระชันษาได้ทรงเข้าศึกษาที่โรงเรียนราชวิทยาลัย(โรงเรียน ภ.ป.ร. ราชวิทยาลัย ในพระบรมราชูปถัมภ์)ถนนบำรุงเมือง โรงเรียนที่พระราชโอรส และพระราชนัดดาในพระเจ้าแผ่นดินสมัยนั้นนิยมทรงเข้าศึกษา จากนั้นทรงได้รับพระราชทานทุนหลวง ไปทรงศึกษาต่อด้านการทหาร ณ นครเซ็นต์ปีเตอร์เบิร์ก ประเทศรัสเซีย
หม่อมเจ้าเฉลิมศรีสวัสดิวัตน์ สวัสดิวัตน์ เคยเป็นผู้แทนพระองค์ เสด็จสังเวยพระป้าย ณ พระราชวังบางปะอิน อีกทั้งได้ทรงถวายงาน สมเด็จพระศรีสวรินทิรา บรมราชเทวี พระพันวัสสาอัยยิกาเจ้า ซึ่งเป็นสมเด็จป้าหลายคราว เช่น เสด็จมาบรรทมในเขตพระที่นั่งบรมพิมานเพื่อคอยทรงวิ่งเข้าไปในเขตพระราชฐานชั้นในเชิญเสด็จ สมเด็จฯ ลงจากพระตำหนักในเวลามีภัยทางอากาศคราวสงครามโลกครั้งที่สอง [3]
หม่อมเจ้าเฉลิมศรีสวัสดิวัตน์ สวัสดิวัตน์ ทรงสมรสกับหม่อมเจริญ สวัสดิวัตน์ ณ อยุธยา (สกุลเดิม เศวตะทัต) และได้ทรงมี โอรสธิดา กับหม่อมเจริญ 3 คน คือ
1.เภสัชกรหญิง หม่อมราชวงศ์สนองศรี สวัสดิวัตน์
2.หม่อมราชวงศ์ถนัดศรี สวัสดิวัตน์ ศิลปินแห่งชาติ นักแสดง นักร้อง นักเขียน และนักจัดรายการวิทยุโทรทัศน์ชื่อดัง มี บุตร คือ
1) หม่อมหลวงศิริเฉลิม สวัสดิวัตน์ 2) พลตรี หม่อมหลวงเพิ่มวุทธิ์ สวัสดิวัตน์ 3) หม่อมหลวงภาสันต์ สวัสดิวัตน์
3.หม่อมราชวงศ์เพิ่มศรี สวัสดิวัตน์ ท.ช.,ท.ม. มีบุตรธิดา คือ
1) หม่อมหลวงพิชญา สวัสดิวัตน์ 2) หม่อมหลวงสิทธิโชค สวัสดิวัตน์
หม่อมเจ้าเฉลิมศรีสวัสดิวัตน์ สวัสดิวัตน์ สิ้นชีพิตักษัยเมื่อวันที่ 15 กรกฎาคม พ.ศ. 2507 สมเด็จพระนางเจ้ารำไพพรรณี พระบรมราชินี ในรัชกาลที่ 7 ซึ่งทรงเป็นพระขนิษฐา เสด็จพระราชดำเนิน พระราชทานเพลิงพระศพ ณ วัดมกุฏกษัตริยาราม
3. หนังสือสมเด็จพระศรีสวรินทิรา บรมราชเทวี พระพันวัสสาอัยยิกาเจ้า โดย สมภพ จันทรประภา
ราตรี ศรีวิไล
ราตรี ศรีวิไล หรือ ดร.ราตรีศรีวิไล บงสิทธิพร (2 มกราคม พ.ศ. 2495 - ) เป็นนักร้องลูกทุ่งหญิงสไตล์อีสาน แนวหมอลำประยุกต์ ได้รับสมญานามว่า ""ราชินีหมอลำซิ่ง"" มีชื่อเสียงโด่งดังทั้งในและต่างประเทศ
ดร.ราตรีศรีวิไล บงสิทธิพร เดิมชื่อ ราตรีศรีสวัสดิ์ อุ่นทะยา ปัจจุบันเปลี่ยนมาเป็น "ราตรีศรีวิไล" ตามนามฉายาที่ใช้ในการแสดงหมอลำคือ "หมอลำราตรีศรีวิไล" เกิดเมื่อวันที่ 2 มกราคม พ.ศ. 2495 ที่อำเภอโกสุมพิสัย จังหวัดมหาสารคาม เป็นบุตรของนายเสริม นาห้วยทราย และนางหมุน นาห้วยทราย ซึ่งทั้งสองคนมีอาชีพเป็นศิลปินหมอลำกลอนและนักประพันธ์กลอนลำ
ปี พ.ศ. 2517 ได้สมรสกับ นายวิชิต บงสิทธิพร อาชีพรับราชการ มีบุตรด้วยกัน 2 คน คือ นายธนกร บงสิทธิพร และนางสาวโยธิกาศรีวิไล บงสิทธิพร อาชีพศิลปิน ด้านดนตรี (หมอแคน) หน่วยงานที่สังกัดศูนยก์ารเรียนภูมิปัญญาไทยแม่ครูราตรีศรีวิไล ด้านศิลปกรรมการแสดงพื้นบ้าน (หมอลำ) ตั้งอยู่ที่บ้านเลขที่ 41/60 ซอยหมู่บ้านเสรี ถนนมิตรภาพ อำเภอเมืองขอนแก่น จังหวัดขอนแก่น
การศึกษา
ปัจจุบัน
สโมสรฟุตบอลนอร์ทเทิร์น ตาก ยูไนเต็ด
สโมสรฟุตบอลนอร์ทเทิร์น ตาก ยูไนเต็ด เป็นสโมสรฟุตบอลสมัครเล่นในประเทศไทย ตั้งอยู่ที่ตำบลหนองบัวใต้ อำเภอเมือง จังหวัดตาก ปัจจุบันลงแข่งขันในระดับไทยแลนด์ อเมเจอร์ลีก โซนภาคเหนือตอนบน
สโมสรก่อตั้งขึ้นในปี พ.ศ.2559 โดยเป็นสโมสรฟุตบอลของวิทยาลัยนอร์ทเทิร์น ซึ่งเป็นสถาบันอุดมศึกษาเอกชนในจังหวัดตาก
เวลีคีนอฟโกรอด
เวลีคีนอฟโกรอด () เป็นเมืองของประเทศรัสเซีย เป็นเมืองที่สำคัญในทางประวัติศาสตร์ของรัสเซีย เป็นเมืองเขตการปกครองหลักของแคว้นนอฟโกรอด เมืองเป็นที่ตั้งของ ทางด่วนสหพันธ์ที่ M10 ระหว่างกรุงมอสโก และ นครเซนต์ปีเตอร์สเบิร์ก เวลีคีนอฟโกรอดได้รับการรับเลือกจากองค์การการศึกษา วิทยาศาสตร์ และวัฒนธรรมแห่งสหประชาชาติ ให้เป็นแหล่งมรดกโลก ในปี 1992
ซัลซา (ซอส)
ซัลซา เป็นอาหารประเภทซอสชนิดหนึ่งในอาหารยุโรปและลาตินอเมริกา คำว่าซัลซาเองนั้นหมายถึงซอสในภาษาสเปน ภาษาอิตาลี ภาษากรีก และภาษาตุรกี () ส่วนในภาษาอังกฤษ ซัลซาหมายถึงซอสชนิดหนึ่งในอาหารเม็กซิโก () ซึ่งใช้เป็นเครื่องจิ้ม ลักษณะของซัลซาเป็นซอสที่ทำจากผักและผลไม้หั่นเป็นชิ้น เช้น มะเขือเทศ แตงกวา มะม่วง ใส่พริก หอมแดง ถั่ว ข้าวโพด และเครื่องเทศอื่น ๆ คลุกกับน้ำมันมะกอกและน้ำส้มสายชู กินกับอาหารทะเล รสชาติมีตั้งแต่ปานกลางจนถึงเผ็ด
คำว่าซัลซาในภาษาอังกฤษนั้นเป็นคำยืมมาจากภาษาสเปน หมายถึงซอส รากศัพท์ดั้งเดิมมาจากภาษาละติน ("เค็ม") ผู้พูดภาษาสเปนเป็นภาษาแม่ออกเสียงว่า ภาษาอังกฤษแบบอเมริกันออกเสียงว่า ส่วนภาษาอังกฤษแบบบริติชออกเสียงว่า 
องค์การอนามัยโลกกล่าวว่าจำเป็นต้องระมัดระวังในการเตรียมและการเก็บรักษาซัลซาเช่นเดียวกับซอสอื่น ๆ เพราะส่วนผสมที่เป็นของดิบสามารถเป็นแหล่งอาหารของแบคทีเรียที่เป็นอันตรายได้ โดยเฉพาะเมื่อไม่แช่เย็น ดังที่มีรายงานการพบการปนเปื้อน "E. coli" ในซอสของภัตตาคาร และโรคที่เกิดจากอาหาร 1 ใน 25 ระหว่าง พ.ศ. 2541 - 2551 สามารถติดตามได้ว่ามีที่มาจากซอสในภัตตาคาร ทั้งการเตรียมและการเก็บรักษา
ยาว ลูกหยี
สันต์ ไชยมาตร หรือ ยาว ลูกหยี เป็นนักแสดง และดาราตลกชาวไทย ชื่อเล่น ริวัลโด้ เข้าวงการครั้งแรกด้วยการชักนำของ “หม่ำ จ๊กมก” ในฐานกองกลางคนบ้านเดียวกัน ตั้งแต่ปี 2540 และด้วยความสามารถเฉพาะตัว ซึ่งมี “เอกลักษณ์” ทำให้เขาโด่งดังขึ้นมาตามลำดับ กระทั่งปัจจุบันสามารถขึ้นแท่น “หัวหน้า” มีคณะตลกเป็นของตัวเองแล้ว โดยเขาเป็นที่รู้จักจากการเลียนเสียงเป็น "สุทธิชัย หยุ่น" และมักได้รับบทเป็นผู้ประกาศข่าว โฆษก หรือพิธีกร อยู่เสมอ ผลงานที่ผ่านมาของเขา ได้แก่ ภาพยนตร์เรื่อง แหยมยโสธร 2, Delivery Sexy Love, ผีหัวขาด, ช้างเพื่อนแก้ว, สุภาพบุรุษปีนป่าย, เสน่ห์ลูกทุ่ง, ภพเสน่หา, คนปีมะ, ปัญญาเรณู, "ชิป"หาย และ กรรไกร ไข่ ผ้าไหม สองบาทห้าสิบ
โดฟ คาเมรอน
โดฟ คาเมรอน (ชื่อเกิด โคลอี้ เซเลสเต ฮอสเตอร์แมน; เกิดเมื่อวันที่ 15 มกราคม ค.ศ. 1996) เป็นนักแสดงและนักร้องชาวอเมริกัน เธอเป็นที่รู้จักในการแสดงรับบทเป็นตัวละครหลัก (คู่แฝดต่างลุค) ในซิทคอมวัยรุ่น เรื่อง ลิฟแอนด์มัดดี ทางช่อง ดิสนี่ย์แชนแนล. และเธอยังรับบทเป็น เคย์ล่า มอร์แกน ในภาพยนต์เรื่อง Cloud 9 และ เดสเซนแดนท์ส รวมพลทายาทตัวร้าย รับบทเป็น มาล ลูกสาวของ มาเลฟิเซนต์ และเธอยังมีผลงานเรื่องต่อ เดสเซนแดนท์ส รวมพลทายาทตัวร้าย 2 ที่ ณ ตอนนี้ได้ออกอากาศรอบ Premier ทางช่อง Disney Channel เมื่อวันที่ 21 กรกฎาคม 2560 ที่ผ่านมา
โรงเรียนบ่อสุพรรณวิทยา
โ​รงเรียน​บ่อสุพรรณ​วิทยา​ ชื่ออังกฤษ : (Borsuphanwittaya school) อักษรย่อ : บ.ส อักษรย่อ​อังกฤษ​ : B.S​ ตั้งอยู่ที่ บ้านหัวกลับ เลขที่ 173 ม.5 ตำบลบ่อสุพรรณ อำเภอสองพี่น้อง จังหวัด​สุพรรณบุรี​ เป็นโรงเรียนรัฐบาลและเป็นโรงเรียนมัธยมประจำตำบล เปิดสอนตั่งแต่ชั้นมัธยมศึกษาปีที่ 1-6 ก่อตั้งเมื่อวันที่ 9 มกราคม พ.ศ 2523 ในสังกัดเขตพื้นที่การศึกษามัธยมศึกษาเขต 9 ตามกระทรวงศึกษาธิการโดยมีเครือข่ายพัฒนาคุณภาพการศึกษาในสหวิทยาเขตทวารวดี ​
"มีพานทองคลุม​ด้วยพลับพลา​ ไขว้​ด้วยต้นอ้อย" 
พานทองคลุมด้วยพลับพลา​ หมายถึง​ ครั้งหนึ่ง​"พระบาทสมเด็​จ​พระมงกุฎ​เกล้า​เจ้าอยู่หัว(รัชกาล​ที่​๖) ได้ทรงเสด็จมา​ ณ​ ตำบลบ่อสุพรรณ​ 
ต้นอ้อยไขว้​ หมายถึง​ โรงเรียน​อยู่ในสภาวะแวดล้อมของการทำเกษตร​กรรม​ จึงให้นักเรียนตระหนักถึงความหวานของต้นอ้อยซึ่งเปรียบ​เทียบ​กับความรู้กับ​ของนักเรียนเอง
บ​ คือ​ บ้าน
ส​ คือ​ เสือ
หมายถึง​ นักเรียน​ทุกคน​เปรียบ​เสมือน​พี่น้อง​และมีเกียรติ​อยู่อย่างเยี่ยงเสือ
สี​เขียว​-สีเทา​ 
สีเขียว​ หมายถึง​ ความร่มเย็นของชาวพี่น้องบ้านเสือและสภาพ​แวดล้อมของโรงเรียน
สีเทา​ หมายถึง​ ความสงบสุขเยือกเย็น​ของพี่น้องบ้านเสือ
อตฺตนา​ หิ​ สุทนฺเตน​ นาถํ​ ลภติ​ ทุลฺลภํ
บุคคล​ที่​ฝึก​ตนดีแล้ว​ ย่อมได้ที่พึ่ง​อันได้แสนยาก
สุทธิ​ ปัญญา​ เมตตา​ ขันติ​
จิตใจที่บริสุทธิ์​ ผุดผ่องด้วยปัญญา​ มากด้วย​เมตตา​ มานะ​อดทน​
สังคม​แห่งการเรียนรู้​ พัฒนา​ทักษะ​ชีวิต​ ด้วยหลักปรัชญา​เศรษฐกิจพอเพียง​
พึ่งตนเอง​ ขยันหมั่นเพียร​ และรับผิดชอบ​ การประหยัด​ และออม​ การมีระเบียบวินัย​ การปฏิบัติ​ตามคุณธรรมของศาสนา​ รักชาติ​ ศาสนา​ พระมหากษัตริย์​
-เพลงมาร์ช​บ่อ​สุพรรณ​วิทยา
ข้อมูล​จากวิกิพีเดีย​โรงเรียน​ในจังหวัด​สุพรรณบุรี​https://th.m.wikipedia.org/wiki/%E0%B8%A3%E0%B8%B2%E0%B8%A2%E0%B8%8A%E0%B8%B7%E0%B9%88%E0%B8%AD%E0%B9%82%E0%B8%A3%E0%B8%87%E0%B9%80%E0%B8%A3%E0%B8%B5%E0%B8%A2%E0%B8%99%E0%B9%83%E0%B8%99%E0%B8%88%E0%B8%B1%E0%B8%87%E0%B8%AB%E0%B8%A7%E0%B8%B1%E0%B8%94%E0%B8%AA%E0%B8%B8%E0%B8%9E%E0%B8%A3%E0%B8%A3%E0%B8%93%E0%B8%9A%E0%B8%B8%E0%B8%A3%E0%B8%B5
โ​รงเรียน​บ่อสุพรรณ​วิทยา​ ตั้งอยู่ที่ บ้านหัวกลับ เลขที่ 173 ม.5 ตำบลบ่อสุพรรณ อำเภอสองพี่น้อง จังหวัด​สุพรรณบุรี​
http://http://www.borsuphan.ac.th/
เว็บไซต์​โรงเรียน
ข้อมูล​จากวิกิเวิร์ด​http://www.wikiwand.com/th/%E0%B9%82%E0%B8%A3%E0%B8%87%E0%B9%80%E0%B8%A3%E0%B8%B5%E0%B8%A2%E0%B8%99%E0%B8%9A%E0%B9%88%E0%B8%AD%E0%B8%AA%E0%B8%B8%E0%B8%9E%E0%B8%A3%E0%B8%A3%E0%B8%93%E0%B8%A7%E0%B8%B4%E0%B8%97%E0%B8%A2%E0%B8%B2
ข้อมูล​จากมหาวิทยาลัย​ศรี​ประทุม​ https://www.spu.ac.th/directory
ออสเบอร์
ออสเบอร์ หรือ ออสเบอร์ก้า (ภาษาอังกฤษ Osburh หรือ Osburga) เป็นพระมเหสีพระองค์แรกของพระเจ้าเอเธลวูล์ฟแห่งเวสเซ็กซ์ และเป็นพระราชมารดาของพระเจ้าอัลเฟรดมหาราช ผู้เขียนชีวประวัติของพระเจ้าอัลเฟรด แอสเซอร์ บรรยายพระองค์ไว้ว่าเป็น "สตรีที่เคร่งศาสนาที่สุด มีพระจริยาวัตรที่งดงาม และเป็นผู้ดีโดยกำเนิด"
การมีตัวตนของออสเบอร์รู้ได้แค่จาก"ชีวิตของกษัตริย์อัลเฟรด"ของแอสเซอร์ เธอไม่ได้ถูกกล่าวชื่อในฐานะพยานของกฎบัตรใดๆ และการตายของเธอไม่ได้ถูกรายงานในพงศาวดารแองโกลแซ็กซอน เท่าที่รู้คือเธอเป็นมารดาของพระราชบุตรทุกคนของเอเธลวูล์ฟ พระราชโอรส 5 พระองค์ เอเธลสตาน,พระเจ้าเอเธลบาลด์แห่งเวสเซ็กซ์, พระเจ้าเอเธลเบิร์ทแห่งเวสเซ็กซ์, พระเจ้าเอเธลเรดแห่งเวสเซ็กซ์ และพระเจ้าอัลเฟรดมหาราช และพระราชธิดา เอเธลสวิธ พระมเหสีของกษัตริย์เบิร์ฟเร็ดแห่งเมอร์เชีย
ออสเบอร์เป็นบุตรสาวของออสแล็ค มหาดเล็กของพระเจ้าเอเธลวูล์ฟ คนสำคัญของราชสำนักหลวงและครัวเรือน ออสแล็คได้ถูกบรรยายไว้ว่าเป็นผู้สืบเชื้อสายของพระนัดดาชาวจุ๊ทของกษัตริย์เซอร์ดิช สตัฟและไวท์ก้าร์ ผู้พิชิตเกาะไวท์ จึงนับว่าเป็นบรรพบุรุษของพวกเกียท/โกธด้วย
หอคอยบีเล็ม
หอคอยบีเล็ม (Belem Tower) ตั้งอยู่เมืองลิสบอน เมืองหลวงของประเทศโปรตุเกส หอคอยบีเล็มแห่งนี้ได้รับการขึ้นทะเบียนมรดกโลกกับองค์กรยูเนสโกในปี 1983
หอคอยแห่งถูกสร้างขึ้นโดยพระเจ้าคิงจอร์นที่สอง (King John II) ในศตรวรรตที่ 16 โดยใช้สถาปัตยกรรมแบบโปรตุเกส ซึ่งเป็นส่วนหนึ่งของระบบป้องกันเมืองริมฝั่งแม่น้ำทากัส (Tagus River) ตัวหอคอยบีเล็มประกอบไปด้วยหินอ่อนและตัวป้อมปราการมีความสูงกว่า 30 เมตร
หลี่จี้ (พระสนม)
หลี่จี้ ( , สิ้นพระชนม์ 651 ปีก่อนคริสตกาล) พระสนมใน จิ้นเซี่ยนกง แห่ง รัฐจิ้น ใน ยุควสันตสารท และเป็นพระราชมารดาของ พระเจ้าจิ้นจื่อซี กษัตริย์องค์ต่อมา
พระสนมหลี่จี้สิ้นพระชนม์พร้อมกับพระโอรสเมื่อ 651 ปีก่อนคริสตกาลโดยฝีมือแม่ทัพ หลี่เค่อ หลังจากพระเจ้าจิ้นจื่อซีสืบราชบัลลังก์ต่อจากพระราชบิดาได้ไม่กี่เดือน
โดมิเนียน 6.19 อิน โอะซะกะ-โจ ฮอลล์
โดมิเนียน 6.19 อิน โอะซะกะ-โจ ฮอลล์ () เป็นรายการเพย์-เพอร์-วิวมวยปล้ำอาชีพของนิวเจแปนโปรเรสต์ลิง (NJPW) โดยจะจัดในวันที่ 19 มิถุนายน ค.ศ. 2016 ในสนามโอะซะกะ-โจ ฮอลล์ เมืองโอะซะกะ, ประเทศญี่ปุ่น โดมิเนียนครั้งนี้เป็นครั้งที่ 8 และเป็นครั้งที่ 2 ได้ไปจัดในสนามโอะซะกะ-โจ ฮอลล์
ในเดือนกรกฎาคม ค.ศ.2015 NJPW ได้กลับมาจัดที่สนามโอะซะกะ-โจ ฮอลล์ ครั้งแรกในรอบ 21 ปี โดยครั้งแรกในศึกโดมิเนียน 7.5 อิน โอะซะกะ-โจ ฮอลล์ ซึ่งได้รับการขนานนามว่าเป็น "ความสำเร็จอันยิ่งใหญ่" ของบริษัท ในวันที่ 4 มกราคม ค.ศ. 2016 NJPW ได้ประกาศกลับมาจัดที่สนามโอะซะกะ-โจ ฮอลล์ ครั้งที่ 2 ในเดือนมิถุนายน นอกเหนือจากการออกอากาศทั่วโลกของบริการสตรีมมิ่งอินเทอร์เน็ต NJPW World แล้ว ยังมีการออกอากาศในญี่ปุ่นSKY PerfecTV! อีกด้วย เช่นเดียวกับในโรงภาพยนตร์ต่างๆทั่วประเทศผ่านLive Viewing Japan
จิ้นเหวินกง
จิ้นเหวินกง ( , 697 – 628 ปีก่อนคริสตกาล) กษัตริย์แห่ง รัฐจิ้น ใน ยุควสันตสารท ครองราชบัลลังก์ระหว่าง 636 – 628 ปีก่อนคริสตกาลซึ่งกษัตริย์พระองค์นี้เป็น 1 ใน 5 อ๋องผู้ยิ่งใหญ่เพราะพระองค์มีพระปรีชาสามารถอย่างสูงสามารถขยายดินแดนของรัฐจิ้นออกไปได้อย่างกว้างขวางและทำให้รัฐจิ้นที่เป็นรัฐเล็ก ๆ อ่อนแอสามารถขึ้นมาเทียบ รัฐฉู่ และ รัฐฉี ได้สำเร็จ
ฉินมู่กง
ฉินมู่กง ( , สิ้นพระชนม์ 621 ปีก่อนคริสตกาล) กษัตริย์แห่ง รัฐฉิน ใน ยุควสันตสารท ครองราชบัลลังก์ระหว่าง 659 – 621 ปีก่อนคริสตกาล ซึ่งฉินมู่กงได้รับการยกย่องให้เป็น 1 ใน 5 อ๋องผู้ยิ่งใหญ่เนื่องจากในรัชสมัยของพระองค์สามารถขยายอาณาเขตของรัฐฉินออกไปได้อย่างกว้างขวาง
นอกจากนี้พระองค์ยังมีขุนนางที่ปรึกษาที่มีความสามารถอีกหลายคนรวมถึงพระองค์ยังอภิเษกกับพระราชธิดาของ จิ้นเซี่ยงกง แห่ง รัฐจิ้น อีก 2 พระองค์คือองค์หญิง มู่จี และองค์หญิง ฮวยอิง ทำให้เกิดการเรียกช่วงเวลานั้นว่า มิตรภาพแห่งฉินและจิ้น
คิงออฟโปรเรสต์ลิง
คิงออฟโปรเรสต์ลิง () เป็นรายการมวยปล้ำอาชีพของ นิวเจแปนโปรเรสต์ลิง (NJPW) เริ่มครั้งแรกในปี ค.ศ. 2012 โดยจัดทุกเดือนตุลาคม ศึกนี้ยังออกอากาศในระดับนานาชาติด้วยเช่นกันทางช่องอินเตอร์เน็ตเพย์-เพอร์-วิว (iPPV) ต่อมาในปี ค.ศ. 2015 ได้ถูกย้ายไปอยู่ในช่องเว็บไซต์สตรีมมิ่งอินเทอร์เน็ตทั่วโลกของ NJPW คือ NJPW World สร้างสรรค์โดย Bushiroad บริษัทแม่หลักที่ซื้อ NJPW ในเดือนมกราคม ค.ศ. 2012
พระเจ้าโจวจวง
พระเจ้าโจวจวง (, สิ้นพระชนม์ 682 ปีก่อนคริสตกาล) พระนามเดิม จีโถว () เป็นพระมหากษัตริย์รัชกาลที่ 15 ในราชวงศ์โจว และรัชกาลที่ 3 ในราชวงศ์โจวตะวันออก ครองราชบัลลังก์ระหว่าง 696 – 682 ปีก่อนคริสตกาลสืบต่อจากพระราชบิดาคือพระเจ้าโจวฮวน
หลี่ฉือจี้
หลี่ฉือจี้ ( , 594 – 31 ธันวาคม 669) ชื่อรอง เหมากง () เมื่อสิ้นชีวิตได้รับบรรดาศักดิ์เป็น อิงเจิ้งอู่กงหวัง () แม่ทัพชาวจีนในช่วงต้น ราชวงศ์ถัง แต่เดิมเขามีนามสกุลว่า สฺวี ทำให้เขามีชื่อเดิมว่า สฺวีฉือจี้ () ต่อมา จักรพรรดิถังเกาจู่ ปฐมจักรพรรดิแห่งราชวงศ์ถังได้พระราชทานแซ่ หลี่ อันเป็นนามราชสกุลของราชวงศ์ถังให้แก่สฺวีฉือจี้ทำให้เขาเปลี่ยนชื่อเป็นหลี่ฉือจี้แต่ในบางครั้งผู้คนก็เรียกเขาว่า สฺวีเหมากง ( ชื่อที่นำสกุลเดิมกับชื่อรองมารวมกัน)
ต่อมาในรัชสมัย จักรพรรดิถังเกาจง เขาเป็นที่รู้จักในนาม หลี่จี้ () เพราะคำว่า ฉือ ไปพ้องกับคำว่า ซื่อ ที่อยู่ในคำว่า หลี่ซื่อหมิน อันเป็นพระนามเดิมของ จักรพรรดิถังไท่จง จึงต้องตัดคำว่าฉือออก
แต่เดิมหลี่ฉือจี้เป็นแม่ทัพของ หลี่มี่ ผู้นำกบฏในช่วงปลาย ราชวงศ์สุย ต่อมาหลี่ฉือจี้ได้เกลี้ยกล่อมให้หลี่มี่ยอมแพ้ต่อกองทัพถังจักรพรรดิเกาจู่จึงพระราชทานแซ่หลี่อันเป็นนามราชสกุลให้แก่เขาจากนั้นหลี่ฉือจี้ก็เจริญก้าวหน้าในตำแหน่งราชการเรื่อยมา
กระทั่งช่วงฤดูร้อน ค.ศ. 649 ก่อนจักรพรรดิไท่จงจะสวรรคตเพียง 9 วันพระองค์ได้มีพระราชโองการลดตำแหน่งหลี่ฉือจี้ลงไปเป็นเจ้าเมืองแถบชายแดนซึ่งสาเหตุที่พระองค์ต้องทำแบบนี้ก็เพื่อพิสูจน์ความจงรักภักดีของหลี่ฉือจี้นั่นเองและรับสั่งแก่องค์ชายรัชทายาท หลี่จื้อ ว่าถ้ากระด้างกระเดื่องให้ประหารทันทีโดยจักรพรรดิองค์ใหม่ไม่ต้องต่อรองแต่ถ้าไม่แสดงอาการใด ๆ ให้เรียกตัวกลับมาและเลื่อนตำแหน่งให้ปรากฎว่าหลี่ฉือจี้ไม่แสดงอาการใด ๆ จักรพรรดิเกาจงจึงได้มีบัญชาให้เรียกหลี่ฉือจี้และครอบครัวกลับ ฉางอัน พร้อมกับเลื่อนตำแหน่งให้
ต่อมาใน ค.ศ. 668 ยอนนัมแซง หรือ กวนหนานเฉิง (ชื่อในภาษาจีนหลังจากลี้ภัยมายังต้าถังแล้ว) บุตรชายคนโตของ ยอนแกโซมุน ผู้นำทางการทหารของ โคกูรยอ พร้อมครอบครัวได้ลี้ภัยมายังต้าถังพร้อมกับแจ้งข่าวว่าบิดาได้ถึงแก่อสัญกรรมแล้วพร้อมกันนี้ยังได้แนะนำให้กองทัพถังไปโจมตีโคกูรยอจักรพรรดิเกาจงจึงมีบัญชาให้หลี่จี้เป็นผู้บัญชาการรบและ ซิยิ่นกุ้ย เป็นแม่ทัพใหญ่ยกไปโจมตีโคกูรยอจนเป็นผลสำเร็จแต่หลี่จี้ก็ล้มป่วยและอสัญกรรมในปีต่อมา
มาวัดกันมั้ย
มาวัดกันมั้ย เป็นซิตคอม (Situation Comedy) สร้างโดย เดอะ วัน เอ็นเตอร์ไพรส์ กำกับการแสดงโดย เสกสรรค์ สิงอุไร และ คมกริช สุวรรณเวียง นำแสดงโดย ตูมตาม ยุทธนา, อรนุช อุ่นสวัสดิ์, ฝน ธนสุนทร, ถั่วแระ เชิญยิ้ม, โย่ง เชิญยิ้ม ฮาได้สติเมื่อเขามีพ่อเป็นพระและยังมีเพื่อนบ้านกับแก๊งเด็กวัดจากชุมชนวัดอรุณรุ่งที่จะมาสร้างความฮาให้กับคุณผู้ชม ทุกวันอาทิตย์ เวลา 10:00 - 11:00 น. เริ่มออกอากาศตอนแรกวันที่ 20 สิงหาคม พ.ศ. 2560
ตั้งแต่วันที่ 5 พฤศจิกายน พ.ศ. 2560 ได้เปลี่ยนเวลาออกอากาศใหม่ไปเป็น 17:00 - 18:00 น. และตอนอวสานของซิทคอมออกอากาศในวันที่ 7 มกราคม พ.ศ. 2561
มาวัดกันมั้ย 2017 (ปี 2560 - 2561)
เรื่องราวของ ก้อง (ตูมตาม ยุทธนา) เจ้าของร้านก๋วยเตี๋ยวเนื้อเจ้าดัง “เจริญสุข” ซึ่งอาศัยอยู่กับ แม่ดาว (ฝน ธนสุนทร) ผู้เป็นแม่ ก้องซึ่งมีความฝันอยากไปเที่ยวรอบโลก แต่ไปไม่ได้สักทีเนื่องจากอุปสรรคเรื่องเงิน และความเป็นห่วงแม่ แถมบางครั้งสองปัญหานี้ก็เกิดพร้อมกัน เพราะแม่แอบจิ๊กเงินไปเล่นการพนันซะอีก ก้องมีหลวงพ่อ (ถั่วแระ เชิญยิ้ม) เป็นพ่อแท้ๆ ซึ่งปัจจุบันหลวงพ่อบวชเป็นพระมาได้ 15 พรรษาแล้ว เนื่องจากในอดีตก้องป่วยเป็นไข้เลือดออกอย่างหนัก หมอบอกว่าถ้าไม่ได้รับการให้เลือดก้องจะไม่รอด หลวงพ่อจึงอธิษฐานต่อหน้าพระว่าถ้าลูกชายหายตนเองจะขอบวช ก้องกับหลวงพ่อมีประเด็นให้ต้องโต้เถียงกันอยู่ตลอดเวลา แต่ส่วนใหญ่หลวงพ่อจะเป็นฝ่ายชนะไปด้วยประสบการณ์ และหลักธรรมต่างๆที่สั่งสมมา
ก้องและแม่ดาวมีเพื่อนบ้านซึ่งเปิดร้านขายน้ำอยู่ตรงข้ามบ้านกันคือ ลุงเรือง (โย่ง เชิญยิ้ม) และ นับเงิน (ปลายฟ้า อรนุช) โดยในสมัยที่หลวงพ่อเป็นฆราวาส ลุงเรืองคือเพื่อนเที่ยวและเพื่อนดื่มของหลวงพ่อ แต่ปัจจุบันพอหลวงพ่อบวช ลุงเรืองจึงหันมาชวนแม่ดาวเล่นการพนันแทน ด้วยความที่เป็นคนง่ายๆ ทำตัวเรื่อยเปื่อย จึงทำให้ลุงเรืองถูกนับเงินผู้เป็นลูกสาวดุอยู่ประจำ ทำให้ลุงเรื่องมีคำพูดติดปากว่าที่ “ลูกหรือแม่”
นอกจากเพื่อนบ้านที่น่ารักแล้ว ก้องยังมีแก๊งเด็กวัดคือ โย่ง (โยกเยก เชิญยิ้ม), หลง (อินฑัช เตชะเกิดกมล) และ พี่เหน่ง (นัด The Shock) ที่เป็นสัปเหร่อประจำวัดเป็นเพื่อนด้วยและทั้งสี่คนมักจะพากันไปทำเรื่องป่วนชวนฮาอยู่เป็นประจำ
พบกับเรื่องราวของก้องผู้ชายที่มีพ่อเป็นพระ แต่ดันไม่ค่อยจะสนใจธรรมะสักเท่าไร
กีฬาเซปักตะกร้อในซีเกมส์ 2017 – ผลการแข่งขัน
การแข่งขัน เซปักตะกร้อ ในมหกรรมกีฬา ซีเกมส์ 2017 ใน กัวลาลัมเปอร์ จัดขึ้นที่ สนามกีฬาในร่มตีตีวังซา ในกรุง กัวลาลัมเปอร์.
เกมการแข่งขันในปี 2017 จะประกอบไปด้วยประเภทเซปักตะกร้อ 8 ประเภทและประเภทชินลง 4 ประเภท.
รอบพบกันหมดและรอบชิงชนะเลิศจะจัดขึ้นในวันที่ 17 สิงหาคม พ.ศ. 2560.
รอบพบกันหมดและรอบชิงชนะเลิศจะจัดขึ้นในวันที่ 16 สิงหาคม พ.ศ. 2560.
รอบพบกันหมดและรอบชิงชนะเลิศจะจัดขึ้นในวันที่ 16 สิงหาคม พ.ศ. 2560.
รอบพบกันหมดและรอบชิงชนะเลิศจะจัดขึ้นในวันที่ 17 สิงหาคม พ.ศ. 2560.
กีฬาบาสเกตบอลในซีเกมส์ 2017 – ทีมชาย
การแข่งขัน บาสเกตบอลชาย ในมหกรรมกีฬา ซีเกมส์ 2017 จะจัดขึ้นในกรุง กัวลาลัมเปอร์, ประเทศมาเลเซีย ที่สนามกีฬาเอ็มเอบีเอ ตั้งแต่วันที่ 20 ถึง 26 สิงหาคม.
ด้านล่างนี้คือตารางการแข่งขันสำหรับการแข่งขันบาสเกตบอลชาย:
การจับสลากสำหรับทัวร์นาเมนต์จะจัดขึ้นในวันที่ 8 กรกฎาคม พ.ศ. 2560, 10:00 MST (), ที่โรงแรมเรเนสซ็องส์ กัวลาลัมเปอร์, กัวลาลัมเปอร์. 9 ทีมในทัวร์นาเมนต์ทีมชายจะถูกจับสลากอยู่ในสองกลุ่มที่มีสี่และห้าทีม. ทีมที่เป็นทีมวางอยู่ในห้าโถจะขึ้นอยู่กับผลงานของพวกเขาในซีเกมส์ครั้งที่ผ่านมา, ยกเว้นลาว, ผู้ที่กำลังเริ่มต้นในการแข่งขันปีนี้.
กีฬาบาสเกตบอลในซีเกมส์ 2017 – ทีมหญิง
การแข่งขัน บาสเกตบอลหญิง ในมหกรรมกีฬา ซีเกมส์ 2017 จะจัดขึ้นในกรุง กัวลาลัมเปอร์, ประเทศมาเลเซีย ที่สนามกีฬาเอ็มเอบีเอ ตั้งแต่วันที่ 20 ถึง 26 สิงหาคม. 
ด้านล่างนี้คือตารางการแข่งขันสำหรับการแข่งขันบาสเกตบอลหญิง:
ไม่มีการดำเนินการจับสลากอย่างเป็นทางการ. ทีมทั้งหมดได้ถูกวางอยู่ในกลุ่มเดียวกัน.
เฆเซ โรดริเกซ
เฆเซ โรดริเกซ รุยซ์ () หรือที่รู้จักกันในชื่อ เฆเซ เกิดเมื่อวันที่ 26 กุมภาพันธ์ ค.ศ. 1993 เป็นนักฟุตบอลชาวสเปน ปัจจุบันเล่นให้กับสโตกซิตี โดยยืมตัวมาจากปารีแซ็ง-แฌร์แม็ง เล่นในตำแหน่งกองหน้า
ล้วงลับจับเท็จ
รายการ ล้วงลับจับเท็จ เป็นรายการวาไรตี้เกมโชว์ที่จะมาล้วงทุกความลับของเหล่าดาราว่าเรื่องราวเรื่องเล่าไหนของเหล่าดาราจะเป็นเรื่องจริงหรือเรื่องเท็จ โดยออกอากาศครั้งแรกทุกวันอาทิตย์ เวลา 11.00 - 12.00 น. เริ่มออกอากาศครั้งแรกวันอาทิตย์ที่ 20 สิงหาคม พ.ศ. 2560 ต่อจากซิทคอม มาวัดกันมั้ย ทาง ช่องวัน ซึ่งเมื่อวันที่ 5 พฤศจิกายน - 24 ธันวาคม พ.ศ. 2560 รายการจะปรับเปลี่ยนเวลาออกอากาศเป็น 15.45 - 17.00 น. ผลิตโดย บริษัท เดอะ วัน เอ็นเตอร์ไพรส์ จำกัด ผู้ดำเนินรายการได้แก่ ปิติภัทร คูตระกูล (แบม) และ พัสกร พลบูรณ์ (ใบเฟิร์น) และเดือนมกราคม 2561 ขึ้นศักราชใหม่ทางสถานีได้ย้ายวันและเวลาการออกอากาศใหม่ไปเป็นทุกวันเสาร์ เวลา 17.00 - 18.00 น. เริ่มวันที่ 6 มกราคม พ.ศ. 2561 จนมาถึงเทปสุดท้ายของรายการได้ออกอากาศไปเมื่อวันที่ 10 กุมภาพันธ์ พ.ศ. 2561ทางรายการจะมีแขกรับเชิญสัปดาห์ละ 3 คน มาร่วมเล่นเกมกับพิธีกรทั้ง 2 คน โดยมีผู้เข้าแข่งขันจากทางบ้านคนไหนสามารถจับเท็จได้ในแต่ละรอบก็จะมีสิทธิ์ลุ้นได้รับของรางวัลสุดพิเศษจากทางรายการที่ทีมงานรายการจะเปลี่ยนไปในแต่ละสัปดาห์ให้ไปเลยทันที
ดาราทั้ง 3 คนจะเล่าเรื่องคนละ 1 เรื่อง ผู้เข้าแข่งขันจะต้องทายว่าเขาเล่าเรื่องจริงหรือเท็จ ถ้าทายถูกต้อง 2 จาก 3 เรื่อง รับของรางวัลจากทางรายการในแต่ละสัปดาห์ไปเลย
ผู้เข้าแข่งขันจะต้องทายให้ถูกว่า เรื่องราวที่แขกรับเชิญอีกสองท่านเล่าเกี่ยวข้องกับคู่กรณีรับเชิญนั้นเป็นเรื่องจริงหรือเท็จ ถ้าทายถูกก็รับของรางวัลจากทางรายการในแต่ละสัปดาห์ไปเลย
ทางรายการจะมีเรื่องราวที่เกิดขึ้นจริงของ 1 ใน 3 แขกรับเชิญ โดยแขกรับเชิญจะต้องเล่าเรื่องราวที่อ้างว่าตรงกับเรื่องราวของเรื่องพาดหัวนั้นๆ โดยผู้เข้าแข่งขันจะต้องทายว่า เรื่องราวที่พาดหัวอยู่นั้นเป็นเรื่องจริงของใคร ถ้าทายถูกก็รับรางวัลในแต่ละสัปดาห์ไปเลย
โปกอสต์แห่งคีจี
โปกอสต์แห่งคีจี () เป็นโบราณสถานที่สร้างขึ้นในคริสต์ศตวรรษที่ 17 ที่เกาะคีจี เกาะอยู่ในทะเลสาบโอเนกา ที่ สาธารณรัฐคาเรเลีย (Medvezhyegorsky District) ประเทศรัสเซีย โปกอสต์เป็นที่ตั้งของโบสถ์ไม้ (มีโดมที่โบสถ์หลัก 22 โดม และ โดมที่โบสถ์รอง 9 โดม) และหอระฆัง ในปี 1990 โปกอสต์แห่งคีจีได้รับการขึ้นทะเบียนจากองค์การการศึกษา วิทยาศาสตร์ และวัฒนธรรมแห่งสหประชาชาติ ให้เป็น มรดกโลก และในปี 1993 โปกอสต์แห่งคีจีได้รับการขึ้นทะเบียนจากทางการรัสเซียให้เป็นมรดกทางวัฒนธรรมของรัสเซีย
วูล์ฟธริธแห่งเวสเซ็กซ์
วูล์ฟธริธแห่งเวสเซ็กซ์ ภาษาอังกฤษ Wulfthryth (ปรากฏตัวปีค.ศ.868) เป็นราชินีจากการแต่งงานแห่งอาณาจักรเวสเซ็กซ์ ภรรยาของกษัตริย์เอเธลเร็ด ชื่อของเธอบางครั้งก็เขียนเป็นภาษาละตินว่า วูล์ฟริด้า หรือ วิล์ฟริด้า ภาษาอังกฤษ Wulfrida หรือ Wilfrida
ข้อมูลของวูล์ฟธริธเป็นที่รู้น้อย เธอเป็นพยานในกฎบัตรแห่งปีค.ศ.868 ซึ่งเธอมีตำแหน่งเป็นราชินี สเตฟานี่ ฮอลลิสเขียนไว้ว่า ค.ศ.868 เป็นปีแห่งการแต่งงานของอัลเฟรดกับชาวเมอร์เชีย และ "ชื่อของวูล์ฟธริธดูเหมือนชาวเมอร์เชีย"
วูล์ฟธริธถูกมองว่าน่าจะเป็นมารดาของเอเธลเฮล์ม (ค.ศ.865-ค.ศ.890) และของเอเธลโวลด์ (ตายค.ศ.902) ผู้นำของการปฏิวัติของเอเธลโวลด์
เอ็นเจพีดับเบิลยู เดอะนิวบีกินนิง
เอ็นเจพีดับเบิลยู เดอะนิวบีกินนิง () เป็นรายการมวยปล้ำอาชีพของ นิวเจแปนโปรเรสต์ลิง (NJPW) เริ่มครั้งแรกในปี ค.ศ. 2011 โดยจัดทุกเดือนกุมภาพันธ์ ในรูปแบบรายการเพย์-เพอร์-วิว ช่วงระหว่างปี ค.ศ. 2013 ถึง 2014 ศึกนี้ได้ออกอากาศทางช่องอินเทอร์เน็ตเพย์-เพอร์-วิว (iPPV) ต่อมานับตั้งแต่ปี ค.ศ. 2015 ได้ออกอากาศในช่องเว็บไซต์สตรีมมิ่งอินเทอร์เน็ตทั่วโลกของ NJPW คือ NJPW World
ริกิโดซัง
มิตซึฮิโร่ โมโมตะ () หรือทีรู้จักกันดีในชื่อ ริกิโดซัง เกิดเมื่อวันที่ 14 พฤศจิกายน ค.ศ. 1924 เป็นนักมวยปล้ำอาชีพชาวญุ่ปุ่น-เกาหลี เขารู้จักกันดีในฉายา บิดาแห่งฟูโรเรซุ และเป็นหนึ่งในผู้ชายที่มีอิทธิพลมากที่สุดในประวัติศาสตร์มวยปล้ำอาชีพ
ริกิโดซังได้เสียชีวิตลง ด้วยเยื่อบุช่องท้องอักเสบ เมื่อวันที่ 15 ธันวาคม ค.ศ. 1963 ในมินะโตะ, โตเกียว, ประเทศญี่ปุ่น รวมอายุได้ 39 ปี
สมศักดิ์ เส็นดาโอ๊ะ
นายสมศักดิ์ เส็นดาโอ๊ะ (เกิด 28 กรกฎาคม พ.ศ. 2492) อดีตสมาชิกสภาผู้แทนราษฎรจังหวัดสตูล 1 สมัย
สมศักดิ์ เส็นดาโอ๊ะ เกิดเมื่อวันที่ 28 กรกฎาคม พ.ศ. 2492 สำเร็จการศึกษา การศึกษาบัณฑิต จากมหาวิทยาลัยศรีนครินทรวิโรฒ
สมศักดิ์ ได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2519 สังกัดพรรคประชาธิปัตย์ และดำรงตำแหน่งเพียงสมัยเดียว
สมศักดิ์ เส็นดาโอ๊ะ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
หญ้าขนตาวัว
หญ้าขนตาวัว () เป็นไม้ล้มลุกหลายปีในสกุล "Eremochloa" วงศ์หญ้า (Poaceae) สูง 30–70 เซนติเมตร ขึ้นเป็นกอตั้งตรง มีเขตการกระจายพันธุ์ในจีน พม่า ภูมิภาคอินโดจีน มาเลเซีย สิงคโปร์ ฟิลิปปินส์ นิวกินี และภาคเหนือของออสเตรเลีย ในประเทศไทยพบทั่วทุกภาค
หญ้าขนตาวัวมีใบเป็นใบเดี่ยว เรียงสลับ รูปแถบ กว้าง 2–6 มิลลิเมตร ยาว 10–25 เซนติเมตร ปลายแหลม ขอบเรียบ แผ่นใบด้านบนมีขน ด้านล่างมีขนชนิดโคนเป็นปุ่ม กาบใบยาว 3.5–7 เซนติเมตร ด้านนอกมีขนแข็ง กาบบริเวณโคนต้นเรียงแผ่ออกคล้ายพัด ลิ้นใบยาวไม่ถึง 1 มิลลิเมตร ปลายเป็นขน
ช่อดอกแบบช่อกระจะคล้ายช่อเชิงลด ออกที่ปลายกิ่ง ยาว 4–7 เซนติเมตรหรือมากกว่า ช่อดอกย่อยออกเป็นคู่มีก้านและไร้ก้าน เรียงด้านเดียวบนแกนกลางช่อดอกซึ่งเป็นข้อ ๆ ข้อรูปคล้ายกระบอง ยาวประมาณ 2 มิลลิเมตร ช่อดอกย่อยที่มีก้าน ไม่เจริญ มีเพียงแต่ก้านยาวประมาณ 3 มิลลิเมตร ปลายแหลม สีม่วง ช่อดอกย่อยที่ไร้ก้าน รูปไข่ ยาวประมาณ 4 มิลลิเมตร เรียงซ้อนเหลื่อมกัน กาบล่างรูปไข่กว้างประมาณ 2 มิลลิเมตร ยาวประมาร 4 มิลลิเมตร ปลายแหลม ขอบมีขนแข็งโคนแบนเรียงเหมือนขนตาหรือซี่หวี ยาว 1–5 มิลลิเมตร เส้นที่ยาวที่สุดยาวกว่าความกว้างของกาบ
กาบแบน เนื้อค่อนข้างแข็ง มักมีสีม่วง ผิวด้านบนเกลี้ยงหรือมีขนละเอียด มีเส้นตามยาว 7 เส้น กาบบนรูปใบหอกยาวประมาร 4 มิลลิเมตร เนื้อบาง เกลี้ยงหรือมีขนละเอียด มีเส้นตามยาว 3 เส้นบริเวณโคน
ดอกย่อยมี 2 ดอก ดอกล่างเป็นดอกเพศผู้หรือไม่มีเพศ กาบรูปไข่ ยาวประมาณ 4 มิลลิเมตร เนื้อบาง กาบล่างมีเส้นตามยาว 3 เส้น กาบบนมี 2 เส้น ขอบพับเข้า ดอกบนเป็นดอกสมบูรณ์เพศหรือดอกเพศเมีย กาบล่างรูปไข่ กว้างและยาว 3–4 มิลลิเมตร ปลายแหลม เนื้อบาง โอบกาบบน กาบบนเหมือนกาบล่างแต่แคบกว่า กลีบเกล็ด 2 อัน ปลายตัดเฉียง โคนสอบ
เกสรเพศผู้มี 3 อัน อับเรณูยาวประมาณ 2 มิลลิเมตร รังไข่อยู่เหนือวงกลีบ มี 1 ช่อง ออวุล 1 เม็ด ก้านยอดเกสรเพศเมียมี 2 เส้น ยอดเกสรเพศเมียมีขนยาวนุ่ม เป็นพู่สีเหลือง
ผลแบบผลแห้งเมล็ดติด รูปไข่ กว้างและยาวประมาณ 2 มิลลิเมตร สีน้ำตาลแดง
หญ้าขนตาวัวมีชื่อวิทยาศาสตร์ที่เป็นที่ยอมรับและใช้ในปัจจุบันว่า "Eremochloa ciliaris" ซึ่งตั้งชื่อโดย เอลเมอร์ เมอร์ริล เมื่อปี ค.ศ. 1906 นอกจากนี้ยังมีชื่อพ้อง เช่น
เป็นต้น
หลี่ เฉิงเฉียน
เหิงชานมินกงหวัง ( , 618 – 4 มกราคม 645) พระนามเดิม หลี่ เฉิงเฉียน () พระนามรอง เกา หมิง () องค์รัชทายาทแห่ง ราชวงศ์ถัง โดยพระองค์เป็นพระราชโอรสองค์ใหญ่และรัชทายาทในจักรพรรดิถังไท่จง แต่ถูกแทนที่โดยหลี่จื้อ (ในเวลาต่อมาคือ จักรพรรดิถังเกาจง)
องค์ชายหลี่ เฉิงเฉียน ได้รับการสถาปนาเป็นรัชทายาทเมื่อ ค.ศ. 627 ขณะพระชนมายุเพียง 9 พรรษาหลังจากที่พระราชบิดาขึ้นสืบราชบัลลังก์ใน ค.ศ. 626 แต่เพราะมีการล่วงรู้แผนก่อกบฏขององค์ชายรัชทายาทหลี่ เฉิงเฉียน กับแม่ทัพโฮว จุนจี () อัครมหาเสนาบดีเพื่อหวังจะโค่นล้มจักรพรรดิไท่จงโดยองค์ชาย หลี่ไท่ ทำให้องค์ชายหลี่ เฉิงเฉียน ถูกปลดเป็นสามัญชน ส่วนโฮว จุนจี ถูกประหารจากนั้นไม่นานอดีตองค์ชายหลี่ เฉิงเฉียน ก็ถูกเนรเทศและสิ้นพระชนม์ระหว่างเนรเทศเมื่อวันที่ 4 มกราคม ค.ศ. 645
ต่อมาพระองค์ได้รับการคืนพระอิสริยยศเป็นองค์ชายในรัชสมัยของพระปนัดดาคือ จักรพรรดิถังเสฺวียนจง ภายหลังจากที่พระนัดดาของพระองค์คือองค์ชาย หลี่ฉือฉือ ได้เป็นอัครมหาเสนาบดี
หลี่เสฺวียนป้า
หลี่เสฺวียนป้า ( , 599 – 614) พระนามรอง ต้าเต๋อ () พระราชโอรสองค์ที่ 3 ใน จักรพรรดิถังเกาจู่ สิ้นพระชนม์เมื่อ ค.ศ. 614 เนื่องจากตกม้าเมื่อมีการสถาปนา ราชวงศ์ถัง ใน ค.ศ. 618 พระองค์ได้รับการสถาปนาเป็น เว่ยหวยกงหวัง () และเนื่องจากองค์ชายหลี่เสฺวียนป้าสิ้นพระชนม์โดยไม่มีผู้สืบสายราชสกุลองค์ชาย หลี่ซื่อหมิน ผู้เป็นพระเชษฐาจึงยกโอรสองค์รองคือองค์ชาย หลี่ไท่ ให้เป็นพระโอรสบุญธรรมพร้อมกับสถาปนาเป็น เว่ยกงหวัง () เมื่อองค์ชายรัชทายาทหลี่ซื่อหมินขึ้นสืบราชบัลลังก์เป็น จักรพรรดิถังไท่จง ได้เปลี่ยนตัวผู้เป็นเว่ยกงหวังจากองค์ชายหลี่ไท่เป็นองค์ชาย หลี่เป่าติ้ง () เมื่อองค์ชายหลี่เป่าติ้งสิ้นพระชนม์โดยไร้ทายาททำให้ตำแหน่งเว่ยกงหวังต้องสิ้นสุดลง
วาฬโอมูระ
วาฬโอมูระ ()เป็นวาฬสายพันธุ์หายากที่มีความใกล้เคียงกับวาฬบรูด้า ถูกค้นพบครั้งแรกจากซากของมันในปี ค.ศ. 2003 และเมื่อพิจารณาจากซากแล้วจึงพบว่ามีความต่างจากวาฬบรูด้าคือวาฬโอมูระนั้นมีขนาดเล็กกว่าตัวผู้ที่โตเต็มวัยยาวเพียง 10 เมตร ตัวเมียยาวเพียง 11.5 เมตร รอยจีบใต้ลำคอมีจำนวนมากกว่า คือ 80 – 90 รอยจีบ และมีครีบหลังที่สูงกว่าและมีความโค้งน้อยกว่าของวาฬบรูด้า
วาฬโอมูระนั้นเป็นวาฬในวงศ์วาฬแกลบที่หายากและมีผู้คนรู้จักน้อย ชื่อของมันนั้นตั้งตามชื่อนักวิทยาศาสตร์ทางทะเลชาวญี่ปุ่นนามว่าฮิเดโอะ โอมูระ ซึ่งเป็นผู้ค้นพบวาฬโอมูระ ในปี พ.ศ. 2546
หลี่หยวนจี๋
ฉีกงหวัง (, 603 – 7 กรกฎาคม 626) พระนามเดิม หลี่หยวนจี๋ () องค์ชายแห่ง ราชวงศ์ถัง โดยเป็นพระราชโอรสองค์ที่ 4 และองค์สุดท้ายใน จักรพรรดิถังเกาจู่ ปฐมจักรพรรดิแห่งราชวงศ์ถังที่ประสูติแต่ ท่านหญิงโต้ว
องค์ชายหลี่หยวนจี๋ประสูติเมื่อ ค.ศ. 603 อันตรงกับช่วงปลายรัชสมัย จักรพรรดิสุยเหวิน ปฐมจักรพรรดิแห่ง ราชวงศ์สุย เมื่อครั้งพระราชบิดายังเป็น ถังกงหวัง () โดยพระองค์มีบทบาทสำคัญในช่วงที่พระราชบิดาก่อกบฏต่อ จักรพรรดิสุยหยาง
ใน ค.ศ. 626 องค์ชายหลี่หยวนจี๋ได้ร่วมมือกับพระเชษฐาองค์โตคือองค์ชายรัชทายาท หลี่เจี้ยนเฉิง ในการกำจัดพระเชษฐาองค์รองคือองค์ชาย หลี่ซื่อหมิน แต่องค์ชายหลี่ซื่อหมินรู้ทันจึงลวงทั้งสองพระองค์มาสังหารที่ประตูเสฺวียนอู่ใน เหตุการณ์ที่ประตูเสฺวียนอู่ เมื่อวันที่ 7 กรกฎาคม ค.ศ. 626
เหตุการณ์ประตูเสฺวียนอู่
เหตุการณ์ประตูเสฺวียนอู่ () เหตุการณ์ที่สำคัญครั้งหนึ่งใน ประวัติศาสตร์จีน โดยเกิดขึ้นในช่วงต้น ราชวงศ์ถัง เมื่อวันที่ 2 กรกฎาคม ค.ศ. 626 อันตรงกับช่วงปลายรัชสมัย จักรพรรดิถังเกาจู่ เมื่อองค์ชายรองหลี่ ชื่อหมิน (李世民) พร้อมผู้ติดตามได้สังหารองค์ชายรัชทายาท หลี่ เจี้ยนเฉิง ( 李建成) และองค์ชายสี่ หลี่ ยฺเหวียนจี๋ (李元吉) ที่ประตูเสฺวียนอู่ซึ่งเป็นประตูทางด้านเหนือของพระราชวังหลวงแห่งฉางอัน
ทำให้ในอีก 3 วันต่อมาคือวันที่ 5 กรกฎาคม องค์ชายหลี่ ชื่อหมิน ได้รับการสถาปนาเป็นรัชทายาทก่อนที่จักรพรรดิเกาจู่จะสละราชบัลลังก์ในอีก 6 วันต่อมาคือวันที่ 11 กรกฎาคม องค์ชายหลี่ ชื่อหมิน ได้ขึ้นสืบราชบัลลังก์เป็น จักรพรรดิถังไท่จง ส่วนอดีตจักรพรรดิเกาจู่ได้รับพระอิสริยยศเป็น ไท่ช่างหฺวัง
รัฐฉู่
รัฐฉู่ ( , 1030 – 223 ปีก่อนคริสตกาล) รัฐศักดินาโบราณของจีนในช่วง ยุควสันตสารท – ยุครณรัฐ ทรงอำนาจและอิทธิพลอย่างมากทั้งทางด้านการทหารและการปกครองก่อนจะถูก รัฐฉิน พิชิตเมื่อ 223 ปีก่อนคริสตกาล
ในช่วงปลาย ราชวงศ์ฉิน ราว 206 ปีก่อนคริสตกาล ได้มีเชื้อพระวงศ์คนหนึ่งของอดีตรัฐฉู่นามว่า เซี่ยงอวี่ ได้ตั้งตนเองเป็นกษัตริย์แห่งรัฐฉู่ตะวันตกและสามารถโค่นล้มราชวงศ์ฉินลงได้สำเร็จขณะเดียวกันมีชาวนาซึ่งมาจากอดีตรัฐฉู่เช่นกันนามว่า หลิวปัง ได้ตั้งตนเป็นใหญ่และต่อสู้กับเซี่ยงอวี่หรือ ฌ้อปาอ๋อง นานถึง 4 ปีก็ได้ชัยชนะเหนือเซี่ยงอวี่อย่างเด็ดขาดและตั้งตนเองเป็นปฐมจักรพรรดิแห่ง ราชวงศ์ฮั่นตะวันตก พระนามว่า จักรพรรดิฮั่นเกา
เซวี่ยนไทเฮา หรือ หมี่เยี่ย
ปราสาทโฮเอินซาลซ์บูร์ก
ปราสาทโฮเอินซาลซ์บูร์ก () เป็นป้อมปราการบนยอดเขาเฟสตุงซ์แบร์ก (Festungsberg) ที่ระดับความสูง 506 เมตรเหนือระดับน้ำทะเล เป็นภูเขาขนาดเล็กในเมืองซาลซ์บูร์กของประเทศออสเตรีย ปราสาทหลังนี้เคยถูกใช้เป็นที่พำนักของเจ้าชายอัครมุขนายกแห่งซาลซ์บูร์ก มีความยาว 250 เมตรและกว้าง 150 เมตร ปราสาทแห่งนี้เริ่มก่อสร้างในปีค.ศ. 1077 ในสมัยอัครมุขนายกเกิบฮาร์ด ฟอน เฮลเฟินชไตน์ และมีการต่อเติมขยายขนาดเรื่อยๆ จนถึงปี ค.ศ. 1519 จัดเป็นหนึ่งในปราสาทที่ใหญ่ที่สุดที่สร้างขึ้นในสมัยกลาง เมื่อมีการสร้างรถรางเคเบิลขึ้นภูเขาแห่งนี้ในปีค.ศ. 1892 ปราสาทโฮเอินซาลซ์บูร์กได้รับการบูรณะและตกแต่งใหม่เพื่อเป็นแหล่งท่องเที่ยวของเมือง
ฌอร์ฌ กูตง
ฌอร์ฌ โอกุสต์ กูตง () เป็นนักการเมืองและนักกฎหมายชาวฝรั่งเศส เขาเป็นหนึ่งในสมาชิกสภากงว็องซียงแห่งชาติในช่วงการปฏิวัติฝรั่งเศส นอกจากนี้เขายังได้รับเลือกเป็นหนึ่งในคณะกรรมาธิการความปลอดภัยส่วนรวมและกลายเป็นบุคคลใกล้ชิดของมักซีมีเลียง รอแบ็สปีแยร์ และหลุยส์ อ็องตวน เดอ แซ็ง-ฌุสต์ สองผู้ทรงอำนาจแห่งฝรั่งเศส กูตงเป็นผู้ผลักดันกฎหมายเดือนแพรรียาล () ซึ่งให้อำนาจคณะกรรมาธิการความปลอดภัยส่วนรวมมีอำนาจเชิงตุลาการเพิ่มเข้ามา อันนำไปสู่การกวาดล้าง จับกุม และประหารชีวิตฝ่ายตรงข้ามอย่างมากมายซึ่งเรียกว่าสมัยแห่งความน่าสะพรึงกลัว
หลังรอแบ็สปีแยร์ถูกโค่นล้มโดยการลุกฮือของประชาชน เขาและบรรดาสมาชิกคณะกรรมาธิการความปลอดภัยคนอื่น ๆ ก็ต่างถูกพาตัวไปประหารชีวิตด้วยกิโยตีนในวันที่ 28 กรกฎาคม ค.ศ. 1794 เป็นการปิดฉากสมัยแห่งความน่าสะพรึงกลัว แต่ความวุ่นวายและการปฏิวัติฝรั่งเศสยังดำเนินต่อไป
ประเทศไทยในซีเกมส์ 2017
ประเทศไทย มีกำหนดการแข่งขัน ซีเกมส์ 2017 ใน ประเทศมาเลเซีย ระหว่างวันที่ 19-30 สิงหาคม 2560
นักกีฬาที่ได้รับเหรียญรางวัล มีรายชื่อดังต่อไปนี้
ทะเลสาบว็อล์ฟกัง
ทะเลสาบว็อล์ฟกัง () เป็นทะเลสาบธารน้ำแข็งซึ่งตั้งอยู่ในหุบเขาทางตะวันออกในรัฐซาลซ์บูร์กของประเทศออสเตรีย ตั้งอยู่ในแหล่งมรดกโลกซัลทซ์คัมเมอร์กูท ทะเลสาบแห่งนี้ตั้งชื่อตามนักบุญว็อล์ฟกังแห่งเรเกนส์บูร์ก ผู้สร้างโบสถ์แห่งแรกของที่นี่
ทะเลสาบแห่งนี้แบ่งออกเป็นสองตอนคือตะวันออกและตะวันตก ซึ่งถูกแบ่งออกโดยช่องแคบกว้างราว 200 เมตรตรงกลางทะเลสาบบริเวณหมู่บ้านซังคท์ว็อล์ฟกัง (St Wolfgang) อย่างไรก็ตาม บริเวณหมู่บ้านซังคท์ว็อล์ฟกังและพื้นที่บางส่วนของชายฝั่งทางตะวันออกตั้งอยู่ในเขตรัฐอัปเปอร์ออสเตรีย บริเวณชายฝั่งทางตะวันตกของทะเลสาบเป็นที่ตั้งของหมู่บ้านซังคท์กิลเกิน (St Gilgen) ซึ่งมีกระเช้าลอยฟ้าไปยังยอดเขาซเวิลเฟอร์ฮอร์น (Zwölferhorn)
ประเทศมาเลเซียในซีเกมส์ 2017
ประเทศมาเลเซีย ได้เข้าร่วมการแข่งขันกีฬาซีเกมส์ 2017 ในฐานะชาติเจ้าภาพจัดการแข่งขัน ในระหว่างวันที่ 14 – 30 สิงหาคม พ.ศ. 2560 (ค.ศ. 2017)
กีฬาเทเบิลเทนนิสในซีเกมส์ 2017
เทเบิลเทนนิส ใน ซีเกมส์ 2017 จะจัดขึ้นใน เอ็มไอเทค ฮอลล์ 7, กัวลาลัมเปอร์ ตั้งแต่วันที่ 20 ถึง 26 สิงหาคม 2560.
กีฬาวูซูในซีเกมส์ 2017
กีฬาวูซูใน ซีเกมส์ 2017 จัดขึ้นที่ กัวลาลัมเปอร์ คอนเวนชัน เซ็นเตอร์.
ไตรกีฬาในซีเกมส์ 2017
การแข่งขัน ไตรกีฬา ใน ซีเกมส์ 2017 จะจัดขึ้นที่ ทะเลสาบปูตราจายา.
โจวกงหวัง
โจวกงหวัง ( , ? – ?) พระนามเดิม จีต้าน พระโอรสองค์ที่ 4 ใน พระเจ้าโจวเหวิน และเป็นสมาชิกราชวงศ์ผู้มีส่วนในการก่อตั้ง ราชวงศ์โจวตะวันตก ร่วมกับ พระเจ้าโจวอู่ ผู้เป็นพระเชษฐาเมื่อพระเจ้าโจวอู่เสด็จสวรรคตพระราชโอรสของพระเจ้าโจวอู่คือองค์ชาย จีสง ขึ้นสืบราชบัลลังก์เป็น พระเจ้าโจวเฉิง แต่ด้วยพระเจ้าโจวเฉิงยังไม่บรรลุนิติภาวะทางด้านโจวกงหวังจึงต้องเป็นผู้สำเร็จราชการแผ่นดินและโจวกงหวังก็ทำหน้าที่ด้วยความซื่อสัตย์จงรักภักดีทำให้บ้านเมืองสงบสุขและเจริญรุ่งเรืองพร้อมกันนี้พระองค์ยังต้องปราบปรามกบฏ 3 เจ้าซึ่งเป็นพระปิตุลา (อา) ของพระเจ้าโจวเฉิงเมื่อพระเจ้าโจวเฉิงบรรลุนิติภาวะแล้วโจวกงหวังจึงถวายคืนพระราชอำนาจให้แก่พระเจ้าโจวเฉิง
Eremochloa
Eremochloa คือพืชสกุลหนึ่งในวงศ์หญ้า (Poaceae) พบในภูมิภาคเอเชียตะวันออกเฉียงใต้ เอเชียตะวันออก เอเชียใต้ และออสเตรเลีย
รายชื่อสปีชีส์และพื้นที่กระจายพันธุ์
พระเจ้าโจวอวี่ (จี เสีย)
พระเจ้าโจวอวี่ ( , ? – 878 ปีก่อนคริสตกาล) พระนามเดิม จีเสีย () กษัตริย์องค์ที่ 9 แห่ง ราชวงศ์โจวตะวันตก ครองราชบัลลังก์ระหว่าง 885 – 878 ปีก่อนคริสตกาลหรือ 865 – 858 ปีก่อนคริสตกาลเป็นพระราชโอรสในพระเจ้าโจวอวี่กษัตริย์ลำดับที่ 7
จักรพรรดิจิ้นเฉิง
จักรพรรดิจิ้นเฉิง ( , 321 – 26 กรกฎาคม 342) พระนามเดิม สุมาเอี่ยน/ซือหม่าเอี่ยน () จักรพรรดิองค์ที่ 8 แห่ง ราชวงศ์จิ้น และจักรพรรดิองค์ที่ 3 แห่ง ราชวงศ์จิ้นตะวันออก เป็นพระราชโอรสองค์ใหญ่ใน จักรพรรดิจิ้นหมิง ที่ประสูติแต่ จักรพรรดินีหมิงมู่ ได้รับการสถาปนาเป็นรัชทายาทเมื่อวันที่ 1 เมษายน ค.ศ. 325 ขณะพระชนมายุเพียง 4 พรรษา
นีโคไล วาตูติน
นีโคไล เฟโอโดโรวิช วาตูติน () เป็นผู้บัญชาการโซเวียตในช่วงสงครามโลกครั้งที่สอง วาตูตินเป็นผู้บังคับบัญชากองทัพแดง ใน ยูเครน โดยบัญชาการ แนวรบตะวันตกเฉียงใต้, และ แนวรบโวโรเนจ ระหว่าง ยุทธการที่คูสค์ และ แนวรบยูเครนที่ 1 ในช่วงการปลดปล่อยกรุงเคียฟในปี 1943 ต่อมาวาตูตินถูกลอบโจมตีโดยกองทัพกบฎยูเครน ในเดือน กุมภาพันธ์ 1944
ปียัซซาดีสปัญญา
ปียัซซาดีสปัญญา หรือ จัตุรัสสเปน () เป็นลานกว้างซึ่งตั้งอยู่ด้านล่างของบันไดสเปน ถือเป็นจุดท่องเที่ยวยอดนิยมในกรุงโรม ประเทศอิตาลี ใจกลางจัตุรัสมีน้ำพุโด่งดังที่ชื่อว่าฟอนตานาเดลลาบาร์คัชชา จัตุรัสนี้สร้างขึ้นพร้อมกับบันไดสเปนในปี ค.ศ. 1725 ตามบัญชาของสมเด็จพระสันตะปาปาเบเนดิกต์ที่ 13 เพื่อใช้เป็นทางเชื่อมสถานทูตสเปนประจำสันตะสำนัก (ซึ่งเป็นที่มาของชื่อจัตุรัสกับบันได) กับโบสถ์ตรีนีตาเดย์มอนตี
หลี่ฉางจิน
ฉีกงหวัง ( , 645 – 690) พระนามเดิม หลี่ฉางจิน () พระราชโอรสองค์ที่ 3 ใน จักรพรรดิถังเกาจง ที่ประสูติแต่นางในแซ่หยางซึ่งต่อมาได้เลื่อนขึ้นเป็น พระสนมหยาง เมื่อพระราชบิดาขึ้นสืบราชบัลลังก์องค์ชายฉางจินก็ได้รับการสถาปนาเป็น ฉีกงหวัง แต่พระมารดาขององค์ชายฉางจินกลับไม่เป็นที่ชื่นชอบของ จักรพรรดินีอู่
องค์ชายหลี่ฉางจินสิ้นพระชนม์จากการผูกพระศอเมื่อ ค.ศ. 690 ขณะพระชนมายุประมาณ 45 พรรษา
หลี่เซี่ยว
องค์ชายหลี่เซี่ยว ( , ? – 664) ได้รับการสถาปนาเป็น สฺวีกงหวัง () เมื่อสิ้นพระชนม์ได้รับการสถาปนาเป็น หยวนเต้ากงหวัง () องค์ชายแห่ง ราชวงศ์ถัง พระราชโอรสองค์รองใน จักรพรรดิถังเกาจง ที่ประสูติแต่พระสนมเจิ้ง
โนเมอร์ซี (2017)
โนเมอร์ซี (2017) (No Mercy (2017)) เป็นรายการเพย์-เพอร์-วิวมวยปล้ำอาชีพของWWE จัดขึ้นวันที่ 24 กันยายน 2017 ณ สนาม Staples Center ที่เมือง Los Angeles, California ซึ่งจัดเป็นครั้งที่13ของศึกโนเมอร์ซี และเป็นรายการศึกใหญ่เฉพาะของรอว์
หลิว จฺวี้
หลิว จฺวี้ ( , 128 – 91 ปีก่อนคริสตกาล) เป็นที่รู้จักกันในพระนาม องค์ชายรัชทายาทเว่ย () เมื่อสิ้นพระชนม์ได้รับการสถาปนาเป็น องค์ชายรัชทายาทหลี่ () อดีตรัชทายาทแห่ง ราชวงศ์ฮั่นตะวันตก โดยเป็นพระราชโอรสองค์ใหญ่และรัชทายาทใน จักรพรรดิฮั่นอู่ และเป็นพระองค์เดียวใน จักรพรรดินีเว่ย์ จื่อฟู มีพระเชษฐภคินีร่วมพระมารดาถึง 3 พระองค์คือ องค์หญิงเว่ย , องค์หญิงจูอี้และองค์หญิงฉื่ออี้นอกจากนี้พระอค์ยังเป็นพระบิดาขององค์ชายหลิวจินและเป็นพระอัยกาขององค์ชายหลิวปิงอี้ซึ่งต่อมาขึ้นสืบราชบัลลังก์เป็น จักรพรรดิฮั่นเซฺวียน
องค์ชายรัชทายาทหลิว จฺวี้สิ้นพระชนม์ด้วยการแขวนพระศอเมื่อ 91 ปีก่อนคริสตกาลภายหลังจากการก่อกบฏที่ล้มเหลว
เจ้าชายโยฮันน์ เกออร์ก ฟอน โฮเอินโซลเลิร์น
เจ้าชายโยฮันน์ จอร์จแห่งโฮเฮนซอลเลิร์น () เป็นพระบุตรพระองค์ที่ 6 และพระโอรสพระองค์ที่ 2 ใน เฟรเดอริก เจ้าชายแห่งโฮเฮนซอลเลิร์น กับ เจ้าหญิงมากาเร็ต แคโรไลน์แห่งแซกโซนี
พระองค์ประสูติใน ประเทศเยอรมัน โดยมี สมเด็จพระเจ้าคาโรลที่ 1 แห่งโรมาเนีย เป็นองค์ต้นพระราชสกุลแห่งโฮเฮนซอลเลิร์น พระองค์ทรงเป็นพระอนุชาใน ฟริดิช วิลเฮล์ม เจ้าชายแห่งโฮเฮนซอลเลิร์น เป็นพระปิตุลา(อา)ใน คาร์ล ฟริดิช เจ้าชายแห่งโฮเฮนซอลเลิร์น พระประมุขพระองค์ปัจจุบันของราชวงศ์โฮเฮนซอลเลิร์น
พระองค์ทรงเข้าพระพิธีเสกสมรสกับ เจ้าหญิงบีร์กิตตาแห่งสวีเดน พระเชษฐภินีใน สมเด็จพระราชาธิบดีคาร์ลที่ 16 กุสตาฟแห่งสวีเดน ถึงแม้จะเป็นการสมรสต่างฐานันดร กล่าวคือ พระองค์อยู่ในฐานันดร เซอรีนไฮเนส แต่เจ้าหญิงอยู่ในฐานันดร รอยัลไฮเนส แต่เจ้าหญิงก็ไม่ถูกลดพระอิสริยยศ แต่พระบุตรที่ประสูติมาจะอยู่ในฐานันดร เซอรีนไฮเนส เช่นเดียวกับพระองค์ และไม่มีสิทธิในการสืบราชบัลลังก์สวีเดน
พระองค์และเจ้าหญิงบิร์กิตตาทรงมีพระโอรส-ธิดา ดังนี้
เจ้าชายโยฮันน์ ทรงปฏิบัติงานในเมืองมิวนิก ทรงเป็นผู้เชี่ยวชาญทางด้านศิลปะ
เจ้าชายโยฮันน์ สิ้นพระชนม์ด้วยโรคพระชรา สิริพระชันษา 83 ชันษา
พระสนมเจ้า
พระสนมเจ้า (Consort Zhao , 113 – 88 ปีก่อนคริสตกาล) หลังสิ้นพระชนม์ได้รับการสถาปนาเป็น เจ้าไทเฮา () พระสนมเอกแห่ง ราชวงศ์ฮั่นตะวันตก โดยเป็นพระสนมเอกใน จักรพรรดิฮั่นอู่ และเป็นพระราชมารดาของ จักรพรรดิฮั่นเจา
พระสนมเจ้าสิ้นพระชนม์เมื่อ 88 ปีก่อนคริสตกาล (พ.ศ. 455) หลังจากที่พระโอรสคือองค์ชาย หลิวฝูหลิง ขึ้นสืบราชบัลลังก์เป็นจักรพรรดิฮั่นเจาแล้วได้สถาปนาพระราชมารดาที่สิ้นพระชนม์ไปแล้วขึ้นเป็นไทเฮาหรือพระพันปีหลวง
วังคยู
วังคยู (? – 945) ขุนนางในช่วงต้น ราชวงศ์โครยอ และเป็นพระสัสสุระ (พ่อตา) ของ พระเจ้าแทโจ ปฐมกษัตริย์แห่งราชวงศ์โครยอเพราะเขาได้ถวายตัวบุตรสาวให้เป็นบาทบริจาริกาในพระเจ้าแทโจ
วังคยูเป็นขุนนางที่มาจากเมือง ควางจู รับราชการในราชสำนักชิลลาและมีส่วนช่วยให้พระเจ้าแทโจได้ขึ้นครองราชบัลลังก์ต่อมาในรัชสมัย พระเจ้าฮเยจง วังคยูได้พยายามยุยงให้พระเจ้าฮเยจงจัดการกับองค์ชาย วังโย และองค์ชาย วังโซ พระราชอนุชาต่างพระมารดาของพระเจ้าฮเยจงแต่ไม่สำเร็จวังคยูจึงปลงพระชนม์พระเจ้าฮเยจงและพยายามยกองค์ชายควางจูขึ้นเป็นพระราชาแต่ไม่สำเร็จองค์ชายวังโยและองค์ชายวังโซจึงยกทัพมาปราบและสังหารวังคยูได้สำเร็จเมื่อ ค.ศ. 945
ถึงร้ายก็รัก
ถึงร้ายก็รัก เป็นละครโทรทัศน์ไทยแนวดราม่า นำแสดงโดย ภัทรพล ศิลปาจารย์, พัชรินทร์ จัดกระบวนพล, เกียรติกมล ล่าทา, ธัญญาเรศ เองตระกูล และนักแสดงชั้นนำอีกมากมาย ละครเรื่อง ถึงร้ายก็รัก เริ่มออกอากาศครั้งแรกทุกคืนวันจันทร์-อังคาร เวลา 20.30 น.เริ่มตอนแรกวันที่ 30 มิถุนายน 2551 - 5 สิงหาคม 2551 ออกอากาศทางช่อง 3 ผลิตโดย บริษัท โพลีพลัส จำกัด และ บริษัท ทู อิน วัน จำกัด
เก็นจิ (ศักราช)
เก็นจิ ปี ศักราชของญี่ปุ่น ที่มาหลังศักราช บุนคิว และมาก่อนศักราช เคโอ เป็นหนึ่งในศักราชที่บังคับใช้เพียงปีเดียวคือตั้งแต่เดือนมีนาคม พ.ศ. 1864 ถึง เดือนพฤษภาคม ค.ศ. 1865 ตรงกับช่วงรัชสมัย จักรพรรดิโคเม
พาลัสท์แดร์เรพูบลีค
พาลัสท์แดร์เรพูบลีค (; "ทำเนียบแห่งสาธารณรัฐ") เป็นอดีตอาคารรัฐสภาของ สาธารณรัฐประชาธิปไตยเยอรมนี (หรือเยอรมนีตะวันออก) เป็นที่ประชุมหลักของ Volkskammer (สภาประชาชน) และ พรรคเอกภาพสังคมนิยมเยอรมนี พาลัสท์แดร์เรพูบลีคตั้งอยู่ที่ Schlossplatz และ Lustgarten (เดิมชื่อ Marx-Engels-Platz ตั้งแต่ปี 1951 ถึงปี 1994) บนเกาะในแม่น้ำชเปร นอกจากนี้ยังเป็น พิพิธภัณฑ์ศิลปะ, โรงละคร, ร้านอาหาร, ลานโบว์ลิ่ง, ที่ทำงานและ ไนต์คลับ ในวันที่ 23 สิงหาคม 1990, Volkskammer ได้ยุบสภาตามสนธิสัญญาการรวมประเทศเยอรมนี และยอมรับสภาBundestag ในกรุงบอนน์ พาลัสท์แดร์เรพูบลีคเริ่มก่อสร้างในปี 1973 และแล้วเสร็จในปี 1976 โดยสร้างทับพระราชวังหลวง กรุงเบอร์ลิน ( ) เดิม โดยได้ทําการรื้อถอนพาลัสท์แดร์เรพูบลีคในปี 2008 และปัจจุบันได้มีการก่อสร้างตัวพระราชวังหลวงเดิม ซึ่งจะแล้วเสร็จในปี 2019
เจ้าชายคาร์ล คริสทีอัน ฟอน โฮเอินโซลเลิร์น
คาร์ล คริสทีอัน โยฮันเนส ไมน์รัด ฮูแบร์ทุส เอ็ดมุนด์ เจ้าชายแห่งโฮเอินโซลเลิร์น () เป็นพระโอรสพระองค์ใหญ่ใน เจ้าชายโยฮันน์ เกออร์ก ฟอน โฮเอินโซลเลิร์น กับ เจ้าหญิงบีร์กิตตาแห่งสวีเดน
พระองค์ประสูติ ณ รัฐบาวาเรีย ประเทศเยอรมนี เป็นพระโอรสพระองค์ใหญ่ใน เจ้าชายโยฮันน์ จอร์จแห่งโฮเอินโซลเลิร์น กับ เจ้าหญิงบีร์กิตตาแห่งสวีเดน ทรงเป็นพระภาคิไนยใน สมเด็จพระราชาธิบดีคาร์ลที่ 16 กุสตาฟแห่งสวีเดน ด้วยการสมรสต่างฐานันดรของพระบิดาพระมารดา ทำให้พระองค์และพระอนุชาพระขนิษฐาอีก 2 พระองค์ ถูกตัดสิทธิ์จากการสืบราชบัลลังก์สวีเดน รวมถึงผู้สืบสกุลด้วย
พระองค์ทรงเสกสมรสกับ นางสาว นิโคล เนสคริสติน (ต่อมา:เจ้าหญิงนิโคลแห่งโฮเอินโซลเลิร์น) งานถูกจัดขึ้นเมื่อวันที่ 8 กรกฎาคม พ.ศ. 2542 มีผู้เข้าร่วมพิธีมากมาย รวมถึง สมเด็จพระราชาธิบดีคาร์ลที่ 16 กุสตาฟแห่งสวีเดน ผู้เป็นพระมาตุลา และ สมเด็จพระราชินีซิลเวียแห่งสวีเดน พระมาตุลานี และพระบรมวงศานุวงศ์แห่งสวีเดน
ทรงมีพระโอรสเพียงพระองค์เดียวคือ
กีฬามวยสากลในซีเกมส์ 2017 – ผลการแข่งขัน
การแข่งขัน มวยสากลสมัครเล่น ใน ซีเกมส์ 2017 จะจัดขึ้นที่ ศูนย์แสดงนิทรรศการและสินค้ามาเทรด ใน เซกัมบัต.
เกมการแข่งขันในปี 2560 จะประกอบไปด้วยหกประเภท (ทุกประเภทสำหรับผู้ชาย).
กีฬาฟุตบอลในซีเกมส์ 2017 – ผู้เล่นทีมหญิง
ด้านล่างนี้คือ ผู้เล่น สำหรับ กีฬาฟุตบอลในซีเกมส์ 2017 - ทีมหญิง, ที่รับเป็นเจ้าภาพโดย มาเลเซีย, ซึ่งเกิดขึ้นระหว่างวันที่ 14 และ 29 สิงหาคม พ.ศ. 2560.
ผู้จัดการทีม: Mohd Asyraaf Fong Abdullah
ผู้จัดการทีม: Reijners Roger Johannes Joseph Hubertus
ผู้จัดการทีม: Marnelli Dimzon
ผู้จัดการทีม: สเปนเซอร์ ไพรเออร์
ผู้จัดการทีม: Mai Duc Chung
อันซึง
องค์ชายโก อันซึง (Go Anseung , 668 – 683) องค์ชายแห่ง อาณาจักรโคกูรยอ สันนิษฐานว่าอาจจะเป็นพระราชโอรสหรือพระราชนัดดาของ พระเจ้าโพจัง กษัตริย์องค์สุดท้ายแห่งอาณาจักรโคกูรยอ
ราตรีประดับดาว (เพลงพระราชนิพนธ์)
เพลงราตรีประดับดาว เป็นบทเพลงพระราชนิพนธ์เพลงแรกในพระบาทสมเด็จพระปกเกล้าเจ้าอยู่หัว พระมหากษัตริย์ที่ ๗ แห่งราชวงศ์จักรี กล่าวกันว่าพระบาทสมเด็จพระปกเกล้าเจ้าอยู่หัว ทรงโปรดดนตรีไทยเป็นอย่างยิ่ง และทรงมีพระปรีชาสามารถในการบรรเลงเครื่องดนตรีไทย โดยเฉพาะการทรงซอ ทรงศึกษาดนตรีไทยจากหลวงไพเราะเสียงซอ (อุ่น ดูรยชีวิน) และหลวงประดิษฐ์ไพเราะ (ศร ศิลปบรรเลง) ซึ่งเป็นครูดนตรีไทยที่มีชื่อเสียงในสมัยนั้น
โดยทรงพระราชนิพนธ์เนื้อเพลงขึ้นและทรงประดิษฐ์ทำนองขยายขึ้นเป็นอัตราสามชั้น และตัดแต่งลงเป็นชั้นเดียวจนครบเป็นเพลงเถา กับทรงพระราชนิพนธ์บทร้องขึ้นสำหรับร้องเป็นประจำโดยเฉพาะว่า
(สามชั้น) วันนี้แสนสุดยินดี พระจันทร์วันเพ็ญ
ขอเชิญสายใจเจ้า ไปเที่ยวเล่น(๒)
ลมพัดเย็นเย็น หอมกลิ่นมาลี
หอมดอกราตรี แม้ไม่สดสีแต่หอมดีน่าดม
เหมือนงามน้ำใจ แม้ไม่ขำคม
กิริยาน่าชม สมใจจริงเอย
ชมแต่ดวงเดือน ที่ไหนจะเหมือนได้ชมหน้าน้อง
พี่อยู่แดเดียวเปลี่ยวใจหม่นหมอง
เจ้าอย่าขุ่นข้องจงได้เมตตา
หอมดอกชำมะนาด สีไม่ฉูดฉาดแต่หอมยวนใจ
เหมือนน้ำใจดีปรานีปราศรัย
ผูกจิตสนิทได้ให้รักจริงเอย
(สองชั้น) ขอเชิญเจ้าฟังเพลงวังเวงใจ
เพลงของท่านแต่ใหม่ในวังหลวง
หอมดอกแก้วยามเย็น
ไม่เห็นใจพี่เสียเลยเอย
ดวงจันทร์หลั่นลดเกือบหมดดวง
โอ้หนาวทรวงยอดชีวาไม่ปรานี
หอมมะลิกลีบซ้อน
อ้อนวอนเจ้าไม่ฟังเอย
(ชั้นเดียว) จวนจะรุ่งแล้วนะเจ้าพี่ขอลา
แสงทองส่องฟ้าสง่าศรี
หอมดอกกระดังงา
ชิชะช่างน่าเจ็บใจจริงเอย
หมู่ภมรร่อนหาช่อมาลี
แต่ตัวพี่จำจากพรากไปไกล
หอมดอกจำปี
นี่แน่ะพรุ่งนี้จะกลับมาเอย ฯ
แมบ (ดาวบริวาร)
แมบ (/ mæb / MAB) หรือ ยูเรนัส XXVI เป็นดาวที่อยู๋วงโคจรด้านในของดาวยูเรนัส มันถูกค้นพบโดย Mark R. Showalter และ Jack J. Lissauer ในปี 2003 โดยใช้กล้องโทรทรรศน์อวกาศฮับเบิล มันถูกตั้งชื่อตามราชินีแมบ นางฟ้าราชินีจากชาวบ้านที่พูดถึงในอังกฤษ โดยวิลเลียม เชคสเปียร์จากละครโรมิโอและจูเลียต
ต่อไปนี้การค้นพบดาวแมบได้รับการแต่งตั้งชั่วคราว S / 2003 U1 และดวงจันทร์ยังถูกกำหนดให้ดาวยูเรนัส XXVI
คเยแบ็ก
คเยแบ็ก (; ? – 20 สิงหาคม 660) แม่ทัพคนสำคัญในช่วงปลายของอาณาจักรแพ็กเจ หนึ่งในสามก๊กแห่งเกาหลี ผู้มีชื่อเสียงจากการนำทหารแพ็กเจเพียง 5,000 นายต่อสู้กับทหารเกือบ 200,000 คนของชิลลาและต้าถังจนตัวตายพร้อมกับทหารทั้งหมดของตนเองในยุทธการที่ฮวังซันบ็อลเมื่อวันที่ 20 สิงหาคม ค.ศ. 660 จนกลายเป็นวีรบุรุษและเล่าขานเรื่องราวนี้สืบมาจนถึงทุกวันนี้ หลังจากนั้นไม่นานอาณาจักรแพ็กเจก็ยอมแพ้และล่มสลายในที่สุด
ก่อนหน้านั้นแม่ทัพคเยแบ็กได้สังหารลูกและเมียของตนเองเพื่อไม่ให้ตกเป็นทาสของชิลลา
กลิ่นธูปสุโขทัย
เพลงกลิ่นธูปสุโขทัย เป็นเพลงที่แต่งโดยครูไพบูลย์ บุตรขัน (4 กันยายน พ.ศ. 2459 - 29 สิงหาคม พ.ศ. 2515) และขับร้องโดยไพรวัลย์ รุ่งเพชร ที่กล่าวถึงบุคลิกภาพของคนสุโขทัยผ่านความเป็นลูกหลาน สายเลือดพ่อขุนรามคำแหง และแม่ย่าแห่งเมืองสุโขทัย นัยหนึ่งเป็นเพลงที่กล่าวถึงคนสุโขทัย จะต้องไปรับใช้ชาติเป็นทหาร ในสงครามเวียดนาม แต่ก็เคยผ่านศึกสงครามในสมรภูมิสงครามเกาหลี โดยเพลงสะท้อนให้เห็นเลือดนักสู้ของทหารกล้า ในฐานะคนสุโขทัยผู้เป็นลูกหลานพ่อขุนรามคำแหง ลูกหลานแม่ย่าสุโขทัย เป็นต้น 
ครูไพบูลย์ บุตรขัน ได้แต่งเพลงขึ้นใน พ.ศ. ระหว่างที่สถานการณ์สงครามเวียดนามกำลังเกิดขึ้น โดยใช้ฉากหลังเป็นการให้กำลังในทหารที่จะลาไปปฏิบัติหน้าที่ยังสมรภูมิเวียดนาม
เจ้าหญิงเดซีเร ฟอน โฮเอินโซลเลิร์น
เจ้าหญิงเดซีเรแห่งโฮเฮนซอลเลิร์น () เป็นพระธิดาพระองค์กลางและพระองค์เดียว เจ้าชายโยฮันน์ จอร์จแห่งโฮเฮนซอลเลิร์น กับ เจ้าหญิงบีร์กิตตาแห่งสวีเดน
พระองค์ประสูติ ณ บาวาเรีย ประเทศเยอรมนี เป็นพระธิดาพระองค์กลางและพระองค์เดียว เจ้าชายโยฮันน์ จอร์จแห่งโฮเฮนซอลเลิร์น กับ เจ้าหญิงบีร์กิตตาแห่งสวีเดน ทรงเป็นพระภาคิไนยใน สมเด็จพระราชาธิบดีคาร์ลที่ 16 กุสตาฟแห่งสวีเดน ด้วยการสมรสต่างฐานันดรของพระบิดาพระมารดา ทำให้พระองค์และพระเชษฐาพระอนุชาอีก 2 พระองค์ ถูกตัดสิทธิ์จากการสืบราชบัลลังก์สวีเดน รวมถึงผู้สืบสกุลด้วย
พระองค์ทรงเสกสมรสจำนวน 2 ครั้ง กับพระสวามีดังนี้
ทรงมีพระบุตรจากการสมรสครั้งแรก 3 ท่าน คือ
กีฬามหาวิทยาลัยแห่งประเทศไทย ครั้งที่ 45
กีฬามหาวิทยาลัยแห่งประเทศไทย ครั้งที่ 45 หรือ ราชมงคลธัญบุรีเกมส์ โดยมีมหาวิทยาลัยเทคโนโลยีราชมงคลธัญบุรี เป็นเจ้าภาพจัดการแข่งขัน พร้อมทั้งมีมหาวิทยาลัยธรรมศาสตร์ และมหาวิทยาลัยศรีนครินทรวิโรฒ ร่วมเป็นเจ้าภาพด้วย กำหนดการจัดการแข่งขัน ระหว่างวันที่ 22–31 มกราคม พ.ศ. 2561
ตราสัญลักษณ์ราชมงคลธัญบุรีเกมส์ คือ "บัวเงิน" ซึ่งมีองค์ประกอบมาจากประติมากรรมสัญลักษณ์รูปดอกบัวซ้อนกัน 3 ชั้น อันเป็นสัญลักษณ์ประจำมหาวิทยาลัยเทคโนโลยีราชมงคลธัญบุรี โดยเป็นเครื่องหมายแห่งความคิด ความรู้สึกร่วมกันที่จะช่วยกันพัฒนาการศึกษาด้านวิชาชีพให้เจริญก้าวหน้าและพบกับความสำเร็จ มีลักษณะรูปทรงเสมือนคบเพลิงพลังแห่งความสามัคคีและมิตรภาพ และเป็นดอกไม้ประจำจังหวัดปทุมธานี ที่จะเกิดขึ้นในการแข่งขันเกมส์กีฬา ของกีฬามหาวิทยาลัยแห่งประเทศไทย ครั้งที่ 45
การแข่งขันกีฬามหาวิทยาลัยแห่งประเทศไทย ครั้งที่ 45 มีการแข่งขันกีฬาทั้งหมด 39 ชนิด จะประกอบไปด้วย 10 ชนิด, กีฬาสากล 21 ชนิด, กีฬาทั่วไป 3 ชนิด, กีฬาไทย 3 ชนิด และกีฬาสาธิต 2 ชนิด